Είχα σκεφτεί και άλλους τίτλους για αυτή την ανάρτηση, παλιά μου τέχνη κόσκινο, αλλάζω και καμβάδες αν χρειαστεί, ένας καμβάς -τρία σχέδια. Με το τελευταίο σχέδιο βέβαια να είναι και το καλύτερο, κατά την άποψη μου και το γούστο μου μιλάω πάντα. Σημύδες, ελάφι, χιόνι και χειμωνιάτικο σκηνικό!\nΕίχα ένα καμβά με μια ζωγραφιά που δεν μου άρεσε καθόλου και είχα γράψει τότε την ιστορία του για το πως κατέληξε σε πίνακα ανακοινώσεων.\nΣτο καινούργιο σπίτι, που έχω πλέον δικό μου δωμάτιο χειροτεχνίας (craft room αγγλιστί) και το φτιάχνω πετραδάκι-πετραδάκι γιατί λεφτά δεν υπάρχουν, ο πίνακας ανακοινώσεων σε κόκκινο δεν ταίριαζε με την διακόσμηση που προσπαθώ να δημιουργήσω. Προσπαθώ είπαμε, όχι οτι τα καταφέρνω κιόλας. Όμως να σου πω και το άλλο, το καλό πράγμα αργεί να γίνει οπότε έχω υπομονή.. χιχιχι Αν έχεις προσθέσει και εσύ κάτι, ελεύθερα! 😜\nΟ κόκκινος πίνακας όμως έπρεπε να αλλαχτεί γιατί δεν τον άντεχα άλλο..\nΠριν το καλοκαίρι μία φίλη blogger είχε παρουσιάσει ένα project που ζήλεψα και ήθελα πολύ να το δοκιμάσω. Ξεκίνησα να το φτιάχνω με τη προοπτική να το κρεμάσω στο δωμάτιο μας πάνω από το κρεβάτι όμως ο καμβάς είχε άλλα σχέδια...\nΟ καμβάς με την απαίσια ζωγραφιά που είχε αλλαχτεί σε κόκκινο πίνακα ανακοινώσεων, αυτή τη φορά πήρε φόρα να ξανά βαφτεί και να θυμίζει περισσότερο χειμώνα!\nΕννοείται πως ξετρελάθηκα με το αποτέλεσμα!\nΑυτά είναι τα τρία στάδια που πέρασε το κακόμοιρο..\nΤις σημύδες της ζωγράφισα καλοκαίρι και μου φαινόταν άδειος ο πίνακας και έλεγα να του προσθέσω κάποια λεπτομέρεια σε ασημί χρώμα αλλά δεν έβρισκα τι θα του ταίριαζε καλύτερα. Δεν είχα και την τρελή έμπνευση και έμεινε έτσι για μήνες.\nΤελικά τα Χριστούγεννα ήταν αυτά που μου έδωσαν πάλι την έμπνευση και αποφάσισα να τοποθετήσω ανάμεσα στις σημύδες ένα τρισδιάστατο ελάφι σε μαύρο χρώμα και όχι ασημί που έψαχνα αρχικά. Βλέπεις άμα κολλήσει το μυαλό σε ένα χρώμα δε βλέπει τίποτα άλλο.. Μαζί με το ελάφι έριξα και λίγο ψεύτικο χιόνι διότι Χριστούγεννα και δάσος χωρίς χιόνι δεν γίνεται!\nΗ Χριστίνα είχε ζωγραφίσει τις σημύδες και τον ίδιο τρόπο ακολούθησα και εγώ! Στην ανάρτηση που έκανε τότε εδώ θα βρεις αναλυτικά τα βήματα που πρέπει να ακολουθήσεις.\nΤο μπλε χρώμα που χρησιμοποίησα είναι αυτό που βάφουμε τους τοίχους, είχαμε ολόκληρο κουτί και σκέφτηκα ευκαιρία να το καταναλώσω.\nΕγώ θα σου δείξω το τρόπο που μπορείς να κολλήσεις το ελάφι και να το κάνεις να φαίνεται τρισδιάστατο! Τον ίδιο τρόπο είχα χρησιμοποιήσει και στο κουτί από μπισκότα που είχα μεταμορφώσει.\nΕναλλακτικά για όποιον δεν βρει πάστα (για 3D σχέδια) μπορεί να βάλει πλαστελίνη ή λίγο πηλό, όχι πολύ γιατί μόλις στεγνώσει θα βαρύνει το σχέδιο και θα πέφτει.\nΤελικά το κράτησα στο δωμάτιο χειροτεχνίας και όλο περνάω από μπροστά για να το καμαρώνω!\nΕ άμα δεν παινέψεις το δάσος σου θα πέσουν τα δέντρα να σε πλακώσουν! χαχαχα\nΜήπως να έβαζα και καμιά κουκουβάγια πάνω σε κάποιο κλαδί;; Ένα καλό δάσος θέλει και τη κουκουβάγια του! Άσε που θα κρατάει συντροφιά και στον Ρούντολφ! χα χα χα\nΝαι το ελάφι μου έχει όνομα!!\nΑυτό ήταν, χαλάει ο καιρός (λέμε τώρα γιατί από βροχή ούτε σταγόνα), τελειώνει ο μήνας αρα πλησιάζουμε στις γιορτές και ετοιμαζόμαστε να στολίσουμε οπότε πήρα τα πάνω μου!!\nMia Petra 27/11/15 17:44\nΚαλά, είναι φανταστικό και δίνει πολύ στιλ, αλλά και χριστουγεννιάτικο τόνο στο χώρο! Εγώ δεν έχω ιδέα από κατασκευές/ζωγραφικές, σκέψου όμως το ενδεχόμενο να φτιάχνεις έναν τέτοιο πίνακα (στο ίδιο μέγεθος εννοώ) και για τις υπόλοιπες εποχές τού χρόνου κι ο κάθε πίνακας να έχει μια ζωγραφιά σχετική με την κάθε εποχή! Ιδέα.. Με γεια και φιλιά πολλά και καλό σ/κ :)\nEleana-My Home My Memories 3/12/15 11:30\nΜη μου βάζεις ιδέες.. μη μου βάζεις ιδέες γιατί δε θέλω πολύ!! χαχαχα έχω ήδη σκεφτεί ένα ακόμα πίνακα χριστουγεννιάτικο! Θα βογκήξουν οι καμβάδες!!\nΟ κόσμος της Ράνιας 27/11/15 18:28\nΕίναι κα τα πλη κτι κό οοοο !!!!!\nΝίκη 27/11/15 19:15\nΤέλειο! Το κοιτάς και τσουπ βρίσκεσαι στο δάσος να περπατάς την ώρα που αρχίζουν να πέφτουν οι πρώτες νιφάδες!\nEleana-My Home My Memories 3/12/15 11:31\nΠερπατώ περπατώ εις το δάσος.. χαχαχα αυτό τραγουδούσα όταν τον έφτιαχνα Νίκη!! χιχιχι\nΗ κοκκινοσκουφίτσα λείπει μόνο!! :))\nIris mama goes vintage 27/11/15 19:40\nΌσο ζω μαθαίνω!!! Πάστα για 3d ... Πω πω!!! Υπάρχει τέτοιο πράγμα; Τόσο άσχετη είμαι... Ο πίνακας σου έγινε φοβερός και ταιριάζει πολύ με όλο σου το ντεκόρ. Μπράβο Ελεανα! Το ελαφάκι είναι η πινελιάπου έλειπε!\nEleana-My Home My Memories 3/12/15 11:32\nΊρις και εγώ δεν την ήξερα τότε αλλά την είδα και την πήρα γιατί σκέφτηκα πως όλο και κάπου θα χρησιμεύσει! ;) Καλημέρααα!\nMary K.- The Boondocks Blog 27/11/15 20:04\nΚαταπληκτικό!! Μας φτιάχνει την διάθεση για το χειμώνα, εφόσον δεν εχουμε χιόνι. Μου αρέσει πάρα πολυ ότι χρησιμοποιείς ξανά και ξανά το ίδιο καμβά!\nEleana-My Home My Memories 3/12/15 11:34\nΜαρία όχι χιόνι.. εδώ στη Κύπρο ούτε Χειμώνα δεν έχουμε!! Φέτος που αποφάσισα να φτιάξω εγώ πολλά χειμωνιάτικα, δεν έχει καθόλου κρύο! Αυτο θα πει τύχη!! :)))\nSofia paraligo 27/11/15 20:17\nΠολύ Wintery Ελεάνα! Τέλειο πραγματικά! Συγχαρητήρια!\nEleana-My Home My Memories 3/12/15 11:35\nΣοφία μου σε ευχαριστώ πολύ!!!\nΙΩΑΝΝΑ MPISKOTOUPOLI 27/11/15 20:33\nΤέλειο έγινε Ελεάνα!!!Μου αρέσει πάρα πολύ το μπλε χρώμα για τις συμήδες,ενώ λάτρεψα το χειμωνιάτικο σκηνικό!!!(Θέλω και εγώ ένα craft room!!)Καλό ΠΣΚ!!!\nEleana-My Home My Memories 3/12/15 11:37\nΑυτό το μπλε χρώμα ήταν τελείως ξεκάρφωτο, έλεγα στην αρχή, αλλά τελικά ταίριαξε για ψυχρό σκηνικό στις σημύδες!! Ιωάννα και εγώ που το έχω το craft room... αποθήκη γίνεται συνέχεια, το πρωί το συμμαζεύω και μέχρι το βράδυ γίνεται πάλι χάλια! :)))\nMomma Machi 27/11/15 20:46\nΠολύ όμορφος έγινε! Και αυτό το τρισδιάστατο ποσό τέλειο! Χαίρομαι για την αναφορά σου στην Χριστίνα, αυτό είναι fair blogging και δεν το κάνουν όλοι. Καμμένη speaking.\nEleana-My Home My Memories 3/12/15 11:42\nΑυτό με το fair blogging το καταλαβαίνω Μάχη αλλά δυστυχώς στη νοοτροπία του Έλληνα δεν είναι η συνεργασία και η αλληλεγγύη (εδώ να δεις καμμένη μου είμαι). Για αυτό και το blogging στην Ελλάδα ουδεμία σχέση έχει με αυτά που βλέπουμε σε ξένες χώρες και δε ξέρω και αν θα γίνει και ποτέ!! Φιλιά!!\nMary S. 27/11/15 20:51\nΕρωτεύτηκα τα χρώματα!\nΣε ευχαριστώ Μαίρη!!\nsyros2js 27/11/15 21:07\nΥ-ΠΕ-ΡΟ-ΧΟ αποτέλεσμα! Μπράβο, βρε κορίτσι μου!\n(Και ο διάλογος με το σύζυγο ήταν σκέτη απόλαυση! χαχα! Και επίσης λάτρεψα και αυτό το κουτί που έφτιαξες με τις 3d γλυκές αμαρτίες!!!!)\nΤώρα που ρωτάς απόψεις για κουκουβάγια... Δεν μπορώ να είμαι αντικειμενική... Λιώνω με τις κουκουβάγιες, οπότε ψηφίζω ΝΑΙ!!!!\nΣΣΣΣΣΜΟΥΤΣ, αστέρι μου!\nEleana-My Home My Memories 3/12/15 11:44\nχαχαχα Γιάννα μου στους διαλόγους μεταξύ μας όταν πρόκειται για κατασκευή... είναι να είσαι απο μία μεριά και να γελάς!!!\nΑυτό με τη κουκουβάγια θα το λάβω σοβαρά υπόψη.. ;) Πολλά πολλά φιλιά!!\nκυκλάμινο 27/11/15 21:19\nΥπέροχοοοοοοοοοο Μπράβο και πάλι μπράβο!!!! Φιλάκια\nΣε ευχαριστώ πολύ πολύ!! Φιλάκια!\nmylittlecosyworld 27/11/15 22:16\nΠανέμορφο έγινε Ελεανα! Πραγματικά υπέροχο! Extra bonus το ελαφακι ( μηπως ειναι ο Ρουντολφ θα ρωτουσε η ζουζουνα μου!) Πολλά μπράβο! Φιλακιααα\nEleana-My Home My Memories 3/12/15 11:45\nχαχαχα Σωτηρία για αυτό και εγώ έγραψα να φτιάξω τη κουκουβάγια, για να κρατάει παρέα στο Ρουντολφ!! Όλα τα ελάφια Ρούντολφ τα βλέπω!! :)\nMary Liodou 28/11/15 10:29\nΕίναι καταπληκτικό! Φινετσάτο, τόσο κομψό και πανέμορφο...δεν έχω λόγια! Μπράβο!!!\nEleana-My Home My Memories 3/12/15 11:46\nΝαι είσαι καλά Μαίρη μου!! Στολίζει το δωματιάκι μου!! ;))\nEleftheria Bogioglou 28/11/15 13:56\nΑπό το καλό στο καλυτερο ο πίνακας Ελεάνα. Μην τον αλλάξεις όμως ξανά, αυτή η εκδοχή του με τις συμήδες του πάει πολύ! Έτσι να τον κρατήσεις! Φιλιά και καλό σαββατοκύριακο!\nEleana-My Home My Memories 3/12/15 11:47\nΚαι εγώ είπα Ελευθερία πως αυτή θα είναι η τελευταία αλλαγή του καμβά γιατί είναι και η καλύτερη!! :)) Αυτόν θέλω να τον κρατήσω έτσι χειμώνα καλοκαίρι, πάει δε πάει!!\nDespinas Studio 28/11/15 14:01\nΥπέροχος, καταπληκτικός, εξαιρετικός ο καμβάς!Με εντυπωσίασε και μου έβαλε ιδέες!Μήπως να φτιάξω κι εγώ ένα παρόμοιο;\nEleana-My Home My Memories 3/12/15 11:49\nΔέσποινα να φτιάξεις!!! Χώρια που η διαδικασία με της σημύδες έχει πλάκα (αφου ήθελα να φτιάξω και άλλες μετά) δείχνει όμορφα και στο χώρο, έχει δίκιο η Μαίρη πιο πάνω είναι πολύ κομψό το αποτέλεσμα χωρίς να κάνεις τίποτα το ιδιαίτερο! Φιλιά!!\nnieneke nia 28/11/15 16:08\nκαλησπέρα Ελεανα ....πολύ μου άρεσε ο πίνακας ...τελεια ....!!!!!!\nEleana-My Home My Memories 9/12/15 10:53\nΜαρία Έλενα 28/11/15 16:24\nAnnastella (Decofairy) 28/11/15 18:42\nEleana-My Home My Memories 9/12/15 10:54\nΣε ευχαριστώ Ανναστέλλα!!\nKatia Markouizou 29/11/15 15:34\nαπιστευτο πανεμορφο !!!!!\nEleana-My Home My Memories 9/12/15 10:55\nΚάτια από το καλοκαίρι έψαχνα τι να του βάλω για να δείξει και τελικά ήρθαν τα Χριστούγεννα για να μου έρθει η ιδέα! :))\nChristina Makri 29/11/15 18:45\nΜπράβο βρε φιλενάδα!!!! Το προχώρησες το πήγες παραπέρα... και το γαλάζιο φόντο το κάνει τόσο frozen που το χιόνι ήταν το μόνο που θα του έλειπε! Έγινε πανέμορφο και χαίρομαι πολύ που το έφτιαξες... Η όλη σύνθεση απλά "τα σπάει" Φιλάαααααααααααααααακια!!!!\nΥΓ. Να πω ευχαριστώ για την αναφορά???? Ευχαριστώ αλλά μεταξύ μας κάτι τέτοια περιττεύουν. Η φιλία μας είναι πάνω και πέρα από αυτά!\nEleana-My Home My Memories 9/12/15 10:59\nΑνησυχώ και για μένα με τόσο Frozen.. χαχαχα Αλλά τι να κάνω που είχα μπόλικο μπλε!! ;)\nΑφού από εσένα το είδα.. τι ήθελες να γράψω? :p χαχαχα Εσύ πάλι φίλη μου θα είσαι!! :*\nMaria Pirgianaki 29/11/15 21:19\nΜπράβο Ελεάνα μου,το αποτέλεσμα είναι φανταστικό,όσο για το τρισδιάστατο ελάφι αυτό και αν δεν είναι επιτυχία,όλο και κάτι μαθαίνουμε τελικά προσπαθώντας φιλάκια πολλά!!!!!!!!\nEleana-My Home My Memories 9/12/15 11:01\nΕυχαριστώ πολύ Μαρία μου!! Χαίρομαι που σου αρέσει!! Αυτό είναι το ωραίο, να μαθαίνουμε και να τα χρησιμοποιούμε για να ομορφαίνουμε το χώρο μας! ;)\nFunky Monkey 30/11/15 16:14\nΤέλειο έγινε! Να το χαρείς! :)\nΑθηνά 30/11/15 16:19\nΕλεάννα μου έγινε φανταστικό!! Το ελαφάκι είναι μεγάλη επιτυχία στον χριστουγεννιάτικο decor μας!! Πολλά φιλιά!!\nEleana-My Home My Memories 9/12/15 11:03\nΤα είδα Αθηνά μου τα στολίδια σας και μου άρεσαν!! Τα ελάφια τελικά είναι πανέμορφα ακόμα και σαν στολίδια!! :))\nKitchen Stories 30/11/15 22:16\nΜα τι όμορφες Σημύδες, μ΄ αυτόν τον χαρακτηριστικό κορμό! Πράγματι χριστουγεννιάτικες εικόνες!\nEleana-My Home My Memories 9/12/15 11:04\nΖαμπία μου τα Χριστούγεννα μας φτιάχνουν την διάθεση!! :))\njoanna • ARTbyJWP 1/12/15 15:29\nΠολύ όμορφο έγινε, Ελεάνα μου!!! Μου άρεσε πολύ το μπλε φόντο και το ελαφάκι (πάστα 3D???!) και το χιόνι!!! Αυτό είναι το καλό με το DIY ... δεν βαριέσαι ποτέ και τίποτα ... χαχαχα!!! Καλή συνέχεια με τις Χριστουγεννιάτικες ετοιμασίες!!! Πολλά φιλιά!!!\nEleana-My Home My Memories 9/12/15 11:06\nΙωάννα πρώτη φορά που τόλμησα να φτιάξω κάτι Χριστουγεννιάτικο με διαφορετικό χρώμα, από τα γνωστά! Και θα συμφωνήσω μαζί σου, το DIY δε το βαριέσαι! Υπάρχουν τόσες ιδέες και τόσες τεχνικές! Φιλιά!\nThalia Tzellou 2/12/15 13:46\nΕλεάνα μου είναι υπέροχο!! Εσύ το προχώρησες παρακάτω το θέμα προσθέτοντας το τρισδιάστατο ελαφάκι και το χιόνι!! Δείχνει τέλειο και τόσο χειμωνιάτικο και Χριστουγενιάτικο!! Το μπλε που χρησιμοποίησες για φόντο του ταίριαξε απόλυτα!! Ο πίνακας δένει φοβερά με όλα τα διακοσμητικά, με τα μπουκάλια που έφτιαξες και τα κλαδιά με βαμβάκι και τις βάσεις κεριών που μου άρεσαν τόσο πολύ!! Μπράβο και πάλι μπράβο!! Πολλά πολλά φιλάκια!!\nEleana-My Home My Memories 9/12/15 11:08\nΘάλεια και εγώ δε το περίμενα να δείχνει ωραίο το μπλε και Χριστουγεννιάτικο!! Φέτος είπα να το γυρίσω σε λίγο πιο μοντέρνο :) Σε ευχαριστώ πολύ!! Μακάρι να μέναμε κοντά θα σου την έφερνα όπως είναι την σύνθεση! Πολλά πολλά φιλιά!\nChristina Andromeda 6/12/15 03:37\nΜπήκε ο μήνας σου Ελεάννα μου!! Χριστούγεννα για τα καλά! Έχω καιρό να σε επισκεφτώ και βλέπω τόσα ωραία πραγματάκια. Μου αρέσει που είσαι δημιουργικά τόσο ανεβασμένη! Να χαίρεσαι το σπιτικό σου και του χρόνου πάλι με υγεία!!\nEleana-My Home My Memories 9/12/15 11:10\nΧριστινάκι μου σε ευχαριστώ!! Ότι καλύτερο και για σένα και την οικογένεια σου!! Επιτέλους Χριστούγεννα αλλά λιγάκι ανοιξιάτικα! ;) Πολλά φιλιά!!\nMary Deco 7/12/15 18:09\nΣου έχω πει πόσο μ'αρέσουν οι σημύδες στη διακόσμηση? Ε, στο λέω! Καιρό τώρα θέλω να φτιάξω κάτι παρόμοιο! Το δικό σου είναι φοβερό και νομίζω ότι το ελάφι κάνει τη διαφορά! Αναμένουμε και τη συνέχεια! :)\nEleana-My Home My Memories 9/12/15 11:15\nΠρώτη φορά επιχείρησα να φτιάξω σημύδες και ειδικά πίνακα! Τελικά και εμένα μου άρεσαν αν και λίγο μοντέρνο το βρήκε το δρόμο του για να στολιστεί ;) Το ελάφι τελευταία στιγμή που ήρθε, εκεί που έλεγα πως τέρμα έτσι θα μείνει ο πίνακας!! :)\nKaterina Konstantinou 7/12/15 20:37\nΠανέμορφο Ελεάνα! Αυτή η απόχρωση του μπλε είναι τέλεια! Και ζεστή και ψυχρή και χειμωνιάτικη! Δεν ξέρω πως να το περιγράψω αλλά με καταλαβαίνεις! Συγχαρητήρια!\nEleana-My Home My Memories 9/12/15 11:16\nχαχαχα Σε καταλαβαίνω!! Και εγώ για ψυχρό το έβλεπα να γίνεται αλλά με το ελάφι και το χιόνι έδωσε ζεστασιά! Και που να το δεις από κοντά!! :)) Ευχαριστώ!!\nAleka Craftaholic 13/12/15 13:56\nΟι σημύδες είναι κάτι που θα ήθελα κάποια στιγμή να φτιάξω κι εγώ.Μου άρεσε πολύ η προσθήκη του χιονιού.Το ελαφάκι φυσικά ξεχωρίζει στο χειμωνιάτικο σκηνικό.Γεια στα χέρια σου.Φιλιά!\nEleana-My Home My Memories 14/12/15 10:24


Κέλι Μακγκίλις, η άγνωστη ζωή της συμπρωταγωνίστριας του Τομ Κρουζ στο Top Gun. Τη βίασαν στα 24 μέσα στο σπίτι της και δεν το αποκάλυψε σε κανέναν, γιατί θεωρούσε ότι "ήταν τιμωρία απ' τον Θεό επειδή ήταν ομοφυλόφιλη" - ΜΗΧΑΝΗ ΤΟΥ ΧΡΟΝΟΥ\nΤο 1982, τέσσερα χρόνια πριν γίνει η εκπαιδεύτρια του Τομ Κρουζ στο Top Gun, η Κέλι Μακγκίλις ζούσε στη Νέα Υόρκη.\nΤις απέμενε ένας χρόνος για να ολοκληρώσει τις σπουδές της στη σχολή χορού και υποκριτικής, Τζούλιαρντ.\nΣυζούσε με τη σύντροφό της, την οποία παρουσίαζε στον κόσμο και την οικογένειά της ως μία απλή φίλη της.\nΈνα βράδυ, την ώρα που οι δύο κοπέλες κοιμούνταν, δύο άντρες διέρρηξαν το διαμέρισμά τους.\nΤις απείλησαν με μαχαίρι και τις βίασαν. Ο ένας από τους δράστες, ο 15χρονος Λερόι Τζόνσον, συνελήφθη και καταδικάστηκε σε τρία χρόνια φυλάκισης. Τον δεύτερο δεν τον βρήκαν ποτέ.\nΗ επίθεση συγκλόνισε την Μακγκίλις, η οποία δεν μίλησε σε κανέναν για τον βιασμό.\nΓια χρόνια, θεωρούσε ότι ήταν μια τιμωρία που τις άξιζε, επειδή ήταν ομοφυλόφιλη.\nΒρήκε παρηγοριά στο αλκοόλ: «Έπινα πολύ. Δεν μπορούσα να φάω. Έτρεμα και έβλεπα εφιάλτες. Έπινα τόσο, γιατί φοβόμουν να πέσω για ύπνο τα βράδια».\nΗ επιτυχία των 80s\nΗ Μακγκίλις στο Top Gun\nΗ Κέλι Μακγκίλις γεννήθηκε το 1957 στην Καλιφόρνια.\nΑπό μικρή, την έλκυε το θέατρο.\nΌταν αποφοίτησε απ’ το λύκειο, ήταν ξεκάθαρη για το τι ήθελε να κάνει στη ζωή της.\nΓια δύο χρόνια φοιτούσε σε μια θεατρική σχολή στην Καλιφόρνια και το 1979, έφυγε για τη Σχολή Τζούλιαρντ στη Νέα Υόρκη.\nΑποφοίτησε το 1983, ένα χρόνο μετά το βιασμό της.\nΑν και βρισκόταν στα όρια του αλκοολισμού, η επαγγελματική της καριέρα δεν ζημιώθηκε.\nΜόλις δύο χρόνια μετά την αποφοίτησή της, συμπρωταγωνίστησε με τον Χάρισον Φορντ στην ταινία «Μάρτυρας Εγκλήματος» και ήταν υποψήφια για Χρυσή Σφαίρα.\nΤον επόμενο χρόνο, κέρδισε τον ρόλο στο Top Gun.\nΉταν η γοητευτική Τσάρλι, καθηγήτρια στη σχολή επίλεκτων πιλότων, που ερωτεύεται τον Μάβερικ, τον χαρακτήρα που υποδύθηκε ο Τομ Κρουζ.\nΗ ταινία ήταν μία απ’ τις μεγαλύτερες επιτυχίες της δεκαετίας του ’80 και οι πρωταγωνιστές της έγιναν αμέσως σούπερ σταρ.\nΣτα γυρίσματα η Μακγκίλις, που έχει ύψος 1.77, έπρεπε να “μαζεύεται” λίγο όταν βρισκόταν στο ίδιο πλάνο με τον Τομ Κρουζ, για να μην φαίνεται ότι ήταν ψηλότερή του.\nΠάντως όλοι οι ηθοποιοί το διασκέδασαν. Έμεναν μαζί, έβγαιναν παρέα και επικρατούσε μία ατμόσφαιρα «καλοκαιρινής κατασκήνωσης», όπως έχει δηλώσει.\nΤο 1988, της πρότειναν να υποδυθεί το θύμα ενός βιασμού, στην ταινία «Οι Κατηγορούμενοι».\nΗ Μακγκίλις απέρριψε τον ρόλο, ο οποίος πήγε στην Τζόντι Φόστερ και ζήτησε να παίξει την δικηγόρο της.\nΑποκάλυψε την ιστορία του δικού της βιασμού για πρώτη φορά, σε συνέντευξη για την προώθηση της ταινίας.\nΗ Μακγκίλις το 2010\nΤην κατηγόρησαν ότι το έκανε μόνο για να τραβήξει την προσοχή, αλλά η ηθοποιός ξεκαθάρισε τη θέση της:\n«Θα το έλεγα στον οποιοδήποτε. Θα το έλεγα σε όποιον με ρωτήσει αύριο στο λεωφορείο. Γιατί οι γονείς μου δεν μιλούσαν ποτέ για τέτοια θέματα… Δεν είχα ιδέα ότι υπήρχε κάποιος εκεί έξω που θα ήθελε να πάρει κάτι τόσο σημαντικό από εμένα, που θα ήθελε να μου προκαλέσει τέτοιο κακό. Δεν το μετανιώνω καθόλου. Βοήθησα πολλές γυναίκες και άλλαξα την εντύπωση που είχε ο κόσμος για τον βιασμό».\nΑκόμα και τότε όμως, διατηρούσε κρυφή την σεξουαλικότητά της.\nΗ απομάκρυνση απ’ το Χόλιγουντ\nΣταδιακά, απομακρύνθηκε από το Χόλιγουντ.\nΌχι επειδή δεν έβρισκε ρόλους, αλλά επειδή δεν της άρεσε πια ο χώρος.\nΔεν ήθελε να συνεργάζεται με «βλάκες», όπως είχε πει σε συνέντευξή της.\nΈνιωθε άβολα με τη δημοσιότητα και πολλές φορές τρομοκρατούνταν, όταν άγνωστοι άντρες τη σταματούσαν στο δρόμο για να της μιλήσουν. Ήταν απλά θαυμαστές της, αλλά η Μακγκίλις είχε άσχημες εμπειρίες και η εμπιστοσύνη της στους άνδρες είχε κλονιστεί.\nΗ Μακγκίλις παντρεύτηκε τη σύντροφό της το 2010\nΗ Μακγκίλις κατάλαβε ότι οι γυναίκες την έλκυαν σεξουαλικά όταν ήταν 12 χρονών, αλλά δεν αποδεχόταν τη σεξουαλικότητά της και ένιωθε ενοχές. Παντρεύτηκε πρώτη φορά το 1979, τον Μπόιντ Μπλακ, όταν ήταν 22 ετών.\nΧώρισαν το 1983, μετά τον βιασμό και αφού η Μακγκίλις είχε σταθερό, εξωσυζυγικό δεσμό με γυναίκα.\nΤο 1989 παντρεύτηκε τον Φρεντ Τίλμαν, έναν πωλητή γιοτ, με τον οποίο απέκτησε δύο κόρες.\nΑφοσιώθηκε στην οικογένειά της και διατηρούσε ελάχιστες επαφές με τη σόου μπιζ.\nΛίγες μέρες αφότου γέννησε την πρώτη της κόρη, ο άντρας της συνελήφθη να προσπαθεί να προσεγγίσει μία ιερόδουλη, η οποία όμως ήταν αστυνομικός.\nΤο ζευγάρι ξεπέρασε το σκάνδαλο, αλλά πήρε διαζύγιο το 2002.\nΤην ίδια περίοδο μπήκε σε κλινική απεξάρτησης, αποφασισμένη να αντιμετωπίσει οριστικά τον αλκοολισμό.\nΤα κατάφερε με τη βοήθεια των αγαπημένων της προσώπων.\nΤο 2010, παραδέχτηκε ότι είναι ομοφυλόφιλη και παρουσίασε τη σύντροφό της, Μέλανι Λέις, την οποία είχε γνωρίσει όσο ήταν ακόμα παντρεμένη. Με την Λέις χώρισαν το 2012, μετά από μία δεκαετία μαζί.\nΗ Μακγκίλις έχει επιστρέψει στον κινηματογράφο, αλλά το μεγάλο πάθος της είναι το θέατρο, με το οποίο ασχολούνταν για πολλά χρόνια, αφού είχε αφήσει πίσω το Χόλιγουντ.\nΤον Ιανουάριο του 2016, ανακοινώθηκε ότι θα κυκλοφορήσει το “Top Gun 2”, με πρωταγωνιστή τον Τομ Κρουζ.\nΑκόμα δεν είναι γνωστό αν θα συμμετέχει και η Μακγκίλις και με ποιο ρόλο.\nΔιαβάστε ακόμα: Ο τραγικός θάνατος του πιλότου που ντούμπλαρε τον Τομ Κρουζ στην ταινία Τοπ Γκαν. Η πρωταγωνίστρια έβγαζε τα τακούνια για να μη φαίνεται πιο ψηλή και ο Τομ Κρουζ δεν ήξερε ούτε μοτοσυκλέτα να οδηγεί.\nTAGS: Top GunβιασμόςεπίθεσηκατηγορούμενοιΚέλυ ΜακΓκίλιςλεσβίαομοφυλοφυλίαΤομ ΚρουζΧάριστον ΦορντΧρυσή Σφαίρα


Βρήκαν 42 ρουκέτες και πολυβόλα στον ελαιώνα! ~ NEWS24plus\nΚάποιος που δεν ήξερε τι είχε βρεθεί στο λιοστάσι στο Θέρμο Τριχωνίδας στην... Αιτωλοακαρνανία και έβλεπε την περιοχή αποκλεισμένη από αστυνομικούς ενώ ταυτόχρονα άκουγε απανωτές εκρήξεις, θα νόμιζε ότι γίνεται μάχη!\nΤο κλιμάκιο πυροτεχνουργών της Μεραρχίας που εδρεύει στα Ιωάννινα, αναγκάστηκε να εξουδετερώσει μια- μια όλες τις παλιές ρουκέτες που είχαν βρεθεί την Παρασκευή στο μαντρότοιχο του ελαιώνα. Και δεν ήταν μια, ούτε δυο, αλλά 42! Όλες εξουδετερώθηκαν με ελεγχόμενη έκρηξη, βάζοντας τέλος στους εφιάλτες του ιδιοκτήτη του χωραφιού.\nΟι ειδικοί του στρατού ερεύνησαν όλο τον ελαιώνα, που φαίνεται ότι αποτελούσε κρησφύγετο κατά την περίοδο του εμφυλίου πολέμου και καθάρισαν τα πάντα. Οι πληροφορίες αναφέρουν ότι στο ίδιο σημείο βρέθηκαν κρυμμένα και πολυβόλα, τα οποία παρελήφθησαν από τους στρατιωτικούς!


Καθαριστικό προσώπου «Voya – Cast Away», 125 ml | Algafair\nΘρέψη και καθαριότητα που διαρκεί\nΤο καθαριστικό προσώπου Cast Away προσφέρει μία απαλή περιποίηση χωρίς ερεθισμούς που απομακρύνει τις ακαθαρσίες και συντελεί στην ενίσχυση της φυσικής ισορροπίας του δέρματος. Ενισχυμένο με βιολογικά εκχυλίσματα εξαιρετικής ευωδίας, είναι ο τέλειος τρόπος να νιώσετε απαλή, καθαρή και φρέσκια.\nΒρέξτε την επιδερμίδα σας με ζεστό νερό, απλώστε το καθαριστικό και κάντε μασάζ στο πρόσωπο και στο λαιμό. Μπορείτε να χρησιμοποιήσετε ένα βρεγμένο πανάκι Voya για να αφαιρέσετε τις σαπουνάδες. Ξεβγάλετε με κρύο νερό και έπειτα στεγνώστε με μια στεγνή πετσέτα.\nΚάντε πρώτος/η κριτική για “Καθαριστικό προσώπου «Voya – Cast Away», 125 ml” Ακύρωση απάντησης\nCategories: Ηλικίες: 20+, Ηλικίες: 30+, Καλλυντικά, Πρόσωπο


storm @harisma23 last edited by\n@storm said in ΟΙΚΟΔΟΜΕΣ / ΚΑΤΟΙΚΙΕΣ:\nΔεν σου ζήτησε κανείς να σχολιάσεις κάτι. Με τον kkostask έκανα διάλογο.\nΒεβαίως και δεν μου ζητήθηκε να σχολιάσω. Εφόσον όμως έκανες δημόσια τα posts σου, θα έπρεπε να είσαι έτοιμος να σχολιαστούν. Αν δεν αντέχεις το δημόσιο διάλογο, μπορείς να κάνεις ιδιωτικό διάλογο με τον kkostask με προσωπικά μηνύματα, emails κτλ...\nΠλάκα μου κάνεις; Μα δεν σχολίασες τίποτα. Έκανες μία αόριστη ερώτηση και μία επίσης αόριστη προσωπική αναφορά (περί λογικής) και σου απάντησα.\nΟ kkostask έγραψε την άποψή του, την διάβασα, απόλυτα σεβαστή και έβαλα τελεία.\nharisma23 @kkostask last edited by harisma23\n@kkostask said in ΟΙΚΟΔΟΜΕΣ / ΚΑΤΟΙΚΙΕΣ:\nΘα διαφωνήσω ελαφρώς…μην μπερδεύουμε τον μηχανικό με τον κατασκευαστή/εργολάβο. Ειδικά την δεκαετία του 2000 έκαναν όργια παρανομιών και αγόραζες σπίτι που στο συμβόλαιο ήταν 100τμ και στην πραγματικότητα 200. Άμοιρος ευθυνών ο αγοραστής? Όχι βέβαια,απλά κανένας δεν περίμενε ότι θα έμπλεκε στο μέλλον με τακτοποιήσεις κλπ. Οι επιβλέποντες μηχανικοί συνήθως έλαμπαν δια της απουσίας τους και δεν ήταν παρά μόνο μια σφραγίδα και ένα όνομα στα γραφειοκρατικά.\nΚώστα, όποιος ιδιοκτήτης δεν ήθελε να αγοράσει π.χ. διαμέρισμα με κλεισμένο τον ημιυπαίθριο (για να πάρουμε την πλέον συνήθη αυθαιρεσία) μπορούσε να πει στον κατασκευαστή να του ξηλώσει τα αλουμίνια και το καλοριφέρ που είχε βάλει στον ημιυπαίθριο και να είναι απόλυτα νόμιμος. Βέβαια θα είχε πληρώσει τον ημιυπαίθριο σαν κανονικό χώρο, αλλά τι αξία έχει να περπατάς με το κεφάλι ψηλά;\nΉ μπορούσε να ψάξει για απόλυτα νόμιμη κατασκευή (βελόνα στο άχυρο και μόνο ως αποτέλεσμα πολύ ζόρικων όρων δόμησης).\nΒεβαίως τελικά και εμείς οι μηχανικοί έχουμε ευθύνη γιατί βάλαμε τις υπογραφές μας στις επιβλέψεις, αλλά αλλιώς (αν ήμασταν κατηγορηματικά αντίθετοι) απλώς θα ήμασταν μόνιμα άνεργοι! Εσύ θα μπορούσες να δουλεψεις ως μεσίτης, αν έλεγες ότι θα μεσιτεύεις μόνο αποκλειστικά νόμιμα ακίνητα;\nΚαι η ευθύνη μας είναι μικρότερη όλων των άλλων εμπλεκομένων (κατασκευαστών και ιδιοκτητών. Δηλαδή "μαζί τα φάγαμε" αλλά δεν φάγαμε όλοι τα ίδια...\nharisma23 @storm last edited by harisma23\nΠάμε λοιπόν να παίξουμε την επόμενη πράξη του θεάτρου του παραλόγου. Εσύ δεν έγραψες μόλις πριν λίγο αυτά;\nΤελικά αποφάσισε: σχολίασα ή όχι;\nΠάμε λοιπόν να παίξουμε την επόμενη πράξη του θεάτρου του παραλόγου. Εσύ δεν έγραψες αυτά;\nΕσύ μπορείς να παίξεις με ότι θέλεις. Εγώ απάντησα στα παρακάτω.\nΟ άλλος γράφει ότι οι μηχανικοί είναι μια διφορούμενη έννοια! Τι να σχολιάσω εδώ; Το τέλος της λογικής;\nw115 last edited by\nΜια συμβουλή θα ήθελα απο τους φίλους μηχανικούς.\nΘα μπορούσα να τοποθετήσω σε ιδιόκτητο νομιμοποιημένο δώμα σε ιδιόκτητη ταράτσα τον ηλιακό μου θερμοσίφωνα (περίπου 200 lt)? χρειάζεται κάποια μελέτη? επιτρέπεται απο τον νόμο?\nΝα εξειδικεύσω λίγο τι νομίζω ότι εννοεί ο χάρης ( αν καταλαβαίνω σωστά , αν και δεν πρέπει να μιλώ εκ μέρους άλλου ), αναφορικά με το μηχανικό και την αγοραπωλησία.\nΟ μηχανικός λοιπόν θα σου πει τι αγοράζεις επακριβώς , ένα ακίνητο δεν είναι ένα απλό διαμέρισμα, έχει και ιδιοκτησία επί του οικοπέδου. Σε περιπτώσεις δε αγοράς οχι απλώς ενός διαμερίσματος αλλά π.χ. ενός οικοπέδου ή μιας καθέτου ο μηχανικός θα σε διαφωτίσει για τις έννοιες όπως υφιστάμενη και μελλοντική δόμηση και άλλα πολλά. Εδώ μπορεί να υπάρξουν απίστευτες μαύρες τρύπες.\nΑναφορικά με τη νομιμότητα του ακινήτου , εδώ είναι απαραίτητο βάση νόμου, καλό είναι να βάλεις το δικό σου μηχανικό να το ελέγξει , υπάρχουν παντού "επιστήμονες¨ που δε σέβονται την υπογραφή τους. Σε νεόδμητες κατασκευές αν δεν είναι δολοφόνος ο κατασκευαστής τι να δεί ο μηχανικός ακριβώς; Αλλά επιμένω μια αγορά ακινήτου έχει πολλούς άλλους παραμέτρους.\nΓια να το πώ στο πνεύμα του φόρουμ είναι σαν να πας να αγοράσεις αυτοκίνητο σε μάντρα και να δεχτείς τον έλεγχο του μάστορα του πωλητή και να μην το ελέγξεις με δικό σου μηχανικό.\nΚαι για να ενισχύσω αυτό που έγραψε ο civil, θα πω ένα παράδειγμα. Ρετιρέ στην Καλαμαριά 70τμ στο συμβόλαιο και 210 στην πραγματικότητα. Φίλος μηχανικός του ιδιοκτήτη χορηγεί βεβαίωση άλλης κατηγορίας. Πελάτης μου φέρνει μηχανικό που το παίρνει χαμπάρι και χαλάει η δουλειά…και πολύ σωστά μάλιστα. Τελικά το πούλησε σε κάποιον που δεν έφερε μηχανικό να το ελέγξει.\nwantone @harisma23 last edited by\nEγω γραφω βλακωδεις αποψεις συμφωνα με εσενα ομως μολις παραδεχτηκες οτι οι μηχανικοι υπεγραψαν τις αυθαιρεσιες αλλα νταξει το εκαναν για να μην πεινασουν οποτε εχουν αλλοθι.\nΚαι στα δυο διαμερισματα που πηραμε στην Αθηνα ηταν πολιτικοι μηχανικοι οι κατασκευαστες (στο 1 ηταν 3 αδελφια ο ενας πολιτικος μηχ ο αλλος μαστορας και ο 3ος γενικων καθηκοντων) και στο αλλο ο μεγαλοκατασκευαστης ηταν κανονικα πολιτικος μηχανικος πολυτεχνειου.\nΓιατί τα πήρατε τότε ? Γιατί δεν ψάξατε να βρείτε νόμιμα ?\nΜήπως γιατί τα νόμιμα θα ήταν ακριβότερα , ενώ αυτά που πήρατε ήταν φτηνότερα λόγω των παρανομιών. ?\nΓιατί αυτό ακριβώς έθρεψε τις αυθαιρεσίες.\nharisma23 @wantone last edited by\n@wantone said in ΟΙΚΟΔΟΜΕΣ / ΚΑΤΟΙΚΙΕΣ:\nΚαι συνεχίζεις βλακωδώς να ταυτίζεις την ιδιότητα του μηχανικού με αυτή του εργολάβου/κατασκευαστή. Στη δικιά σου περίπτωση αγόρασες από κάποιον που προάσπισε τα συμφέροντα του ως κατασκευαστής. Το ότι ήταν και μηχανικός, δεν είχε καμία σημασία, στη συγκεκριμένη περίπτωση.\nΠες μας τώρα και αν έβαλες δικό σου μηχανικό να ελέγξει τα διαμερίσματα προ της αγοράς. Ή μήπως κλαίγεσαι, επειδή δεν το έκανες;\nstorm @civil357 last edited by\nΣτα καινούρια αυτοκίνητο έλεγχος δεν μπορεί να γίνει.\nΗ συντριπτική πλειοψηφία αγοραστών μεταχειρισμένων αυτοκινήτων αγοράζουν χωρίς έλεγχο. Οι λόγοι πολλοί και διάφοροι.\nΣτα μεταχειρισμένα και έλεγχος να γίνει δεν πιστοποιεί ότι το αυτοκίνητο είναι Ok.\nΚαι τέλος η άποψη "ο δικός σου μηχανικός" δεν υφίσταται. Από μωρό παιδί ακούω αυτή την ατάκα. Ο κάθε πολίτης να έχει "δικούς του" επαγγελματίες. Δικός του δικηγόρος, λογιστής, μηχανικός, μανάβης, γιατρός, χασάπης, φούρναρης και η λίστα ατελείωτη.\nΖούμε σε μία εποχή που έχει ξεφτίσει αυτή η "ατάκα". Ο καθένας κοιτά την πάρτι του, πως θα κάνει τη δουλίτσα του, όπως την κάνει και αν την κάνει και πως θα αρπάξει ή θα γλυτώσει κανά φράγκο.\nΔεν βγαζεις ακρη με εσας. Εκεινη την εποχη 80-90ς κανενας δεν κοιταγε αυθαιρεσιες ουτε ειμαστε σε θεση να το ψαξουμε. περα απο οτι δεν υπηρχαν πολλα διαθεσιμα και οποιος προλαβαινε.\nΑργοτερα βγηκαν αυτα οταν το κρατος αρχισε να ζηταει χρηματα.\nΚλασσικη περιπτωση οι ημιυπαιθριοι.\nΤο 1989 να βαλω μηχανικο; Να κοιταξει διαμερισμα υπο κατασκευη? Ποιος το εκανε τοτε?\nΕρχεσαι δηλαδη μετα απο 32 χρονια να μου κανεις παρατηρηση. Περα απο οτι οι αυθαιρεσιες ειναι στους κοινοχρηστους χωρους και οχι στο διαμερισμα απο οτι εχω ακουσει.\nεφαγα ακυρο για 100\nπαω για 80\nΣπιτι βρηκα 140 με παζαρια, 150.000 αρχικη\nεχω προταση για 100.000 απο τοπικη τραπεζα συνεταιριστικη αλλα με 4.2 περιπου επιτοκιο...πολυ ε?\ncriuser @wantone last edited by\nΤο 1989 τα σπίτια εκείνα πριν παραδοθούν , πέρναγαν έλεγχο από την πολεοδομία.\nΓίνονταν βέβαια διάφορα με τους υπαλλήλους , αλλά αυτό δεν αφορά τους μηχανικούς.\nΣτα κοινόχρηστα τι αυθαιρεσίες έχει που σε ενοχλούν , αφού δεν είναι ιδιοκτησία κανενός .\nΣτο δικό σου διαμέρισμα δεν έχεις κάτι περίεργο , άρα τζάμπα όλα όσα έγραψες εναντίον των μηχανικών.\nΓια να τελειώνουμε όμως την κουβέντα θα σου πω το πολύ απλό.\nΑν οι αγοραστές δεν βολεύονταν με τις αυθαιρεσίες στους ημιυπαίθριους , τα υπόγεια και τις σοφίτες και δεν προτιμούσαν να αγοράσουν τα παράνομα , αντί για τα νόμιμα για οικονομικούς λόγους , τότε κανείς δεν θα έφτιαχνε παράνομα\nΚαι όλοι ήξεραν για τα παράνομα και όλοι τα ζήταγαν.\nΑν δεν έφτιαχνες απλά δεν πούλαγες.\nΚαι μάλιστα είχε γίνει ο χαμός που αγόραζαν όλοι μεζονέτες με 80 νόμιμα και 120 παράνομα και τα διαμερίσματα που είχαν έναν ημιυπαίθριο των 10 τμ μόνο , δεν είχαν ζήτηση.\nstorm @stef4 last edited by\nΠολύ είναι το επιτόκιο. Εθνική πήγες;\nΕγώ Εθνική πήρα το δάνειο, χωρίς καμία δυσκολία. Αλλά δεν πήρα μεγάλο ποσό. Πάντως τα 80 χιλιάρικα δεν είναι μεγάλο ποσό. Πρέπει όμως να έχεις αρκετά μετρητά (πάνω/κάτω 40 χιλιάρικα) ώστε να καλύπτεται η αναλογία 70/30.\nkkostask @criuser last edited by\n@criuser said in ΟΙΚΟΔΟΜΕΣ / ΚΑΤΟΙΚΙΕΣ:\nΧωρίς να ξέρω τι γινόταν την Αθήνα, μπορώ να πω με απόλυτη βεβαιότητα ότι στην περιοχή μου την δεκαετία του 2000 δεν υπήρχε ΟΥΤΕ ΕΝΑ νόμιμο....ούτε ένα!! Και δεν μιλάω για κανέναν ημιυπαίθριο μόνο αλλά για όργια. Ακόμα και στα διαμερίσματα, δεν μιλάω για μεζονέτες που στην άδεια ήταν 50τμ και στην πραγματικότητα 260.\nΚατάλαβα... Ούτε τότε έβαλες μηχανικό ούτε τώρα που σε έχουν ζώσει τα μαύρα φίδια βάζεις! Δεν έχεις ιδέα αν υπάρχει αυθαιρεσία, απλώς κάτι έχεις ακούσει.\nΚατά τα άλλά σου φταίνε οι μηχανικοί και όχι το κεφάλι σου...\nΥ.Γ.: Και για να σου πω και κάτι πρακτικό που μπορείς να καταλάβεις, αν υπάρχει αυθαιρεσία μόνο σε κοινόχρηστους χώρους, δεν σε αγγίζει. Αν από την άλλη το διαμερισμα σου έχει κάνει κατάληψη κοινόχρηστου χώρου, αρχίζουν τα γλέντια...\ncivil357 @w115 last edited by\n@w115 said in ΟΙΚΟΔΟΜΕΣ / ΚΑΤΟΙΚΙΕΣ:\nΤι σημαίνει ιδιόκτητη ταράτσα; έχεις τη μελλοντική δόμηση να υποθέσω; Πάλι πρακτικά μέχρι να χρησιμοποιήσεις το εν λόγω δικαίωμα δε χάνεται ο κοινόχρηστος χαρακτήρας της ταράτσας.\nΓενικά πάντως δεν απαιτείται οικοδομική άδεια , αναφέρεται ρητά ότι δεν απαιτείται έκδοση άδειας εργασιών μικρής κλίμακας, εφόσον βέβαια συντρέχουν και κάποιο άλλοι λόγοι. Λίγη προσοχή εδώ αν έχεις περίεργους γείτονες , αναφέρεται π.χ. στο νόμο ότι "τοποθέτηση του δοχείου σε άμεση επαφή με την άνω στάθμη του δώματος και τοποθέτηση του συλλέκτη πάνω από αυτό" Δε ξέρω γιατί. Επίσης κάπου είχε πάρει το μάτι μου να μην ξεπερνά κατά 1,5 μέτρα το μάξιμουμ ύψος της περιοχής.\nΠροβλήματα θα υπάρξουν (αν υπάρξουν) , αν δεν υπάρχουν οι αναμονές των σωλήνων μέχρι εκείνη τη στάθμη για ηλιακό και μετά θα πρέπει να τρυπάς κοινόχρηστους χώρους. Εδώ δε ξέρω τι γίνεται, θεωρητικά είναι συνοδά έργα , αλλά δε ξέρω σε περίπτωση καταγγελίας πως θα λυθεί.


Ο μονόλογος του ανοικτόκαρδου ρασοφόρου | Protagon.gr\nΟ μονόλογος του ανοικτόκαρδου ρασοφόρου\nΜουσουλμανάκια είναι, αλλά στη συμπεριφορά τους δεν βλέπεις φανατισμό. Η θρησκευτική τους πεποίθηση επηρεάζει την καθημερινότητά τους, όσο επηρεάζει και η χριστιανική πίστη τα δικά μας παιδιά. Ελληνικά όμως δεν μαθαίνουν, καμιά τέχνη δεν τους μαθαίνουν, τι θα απογίνουν; Πώς θα ενταχθούν δηλαδή;\nΔημήτρης Ευθυμάκης 13 Φεβρουαρίου 2020, 10:15\n«Σε μια ορεινή κοινότητα με σαράντα γερόντους και γερόντισσες, μου έφεραν στα ξαφνικά και δίχως προειδοποίηση εκατόν σαράντα έφηβους Αφγανούς. Τους λένε ασυνόδευτα παιδιά, αλλά στην πραγματικότητα είναι αγρίμια δεκαπέντε και δεκαέξι χρόνων, που η ζωή τους έμαθε να μην εμπιστεύονται ποτέ κανέναν. Η μικροκλοπή είναι γι’ αυτά τρόπος ζωής, η δε γυναίκα πιστεύουν ακραδάντως ότι δεν αξίζει ούτε μια τρίχα από το κεφάλι τους. Τα πιο πολλά απ’ αυτά είδαν στο χωριό μας χιόνι για πρώτη φορά στη ζωή τους, δεν έχουν ιδέα τι σημαίνει διαβίωση σε χαμηλές θερμοκρασίες.\n»Η βλάστηση που υπάρχει τριγύρω τους κάνει τεράστια εντύπωση, όλα τους έχουν γεννηθεί σε ξερά και άνυδρα εδάφη, κανονικοί άνθρωποι της ερήμου. Τα πιο πολλά από αυτά τα παιδιά αντιμετωπίζουν τα ψηλά δέντρα, τις ορεινές υγρασίες, τις ομίχλες και τις δασωμένες περιοχές με χαρά και περιέργεια, υπάρχουν όμως και κάποια που τα φοβούνται όλα αυτά. Η μεγαλύτερη έκπληξη όλων τους, όμως, προέρχεται από το μικρότατο μέγεθος του χωριού όπου τα εγκατέστησαν. Προφανώς, στη χώρα τους τα χωριά ήταν μεγάλα, διότι τα λιγοστά πέτρινα σπιτάκια που βλέπουν γύρω, τους αφήνουν με το στόμα ανοικτό, κι ας έχουν πια κλείσει λίγο καιρό στην περιοχή.\nΜε τον μουντζούρη στο χέρι\n»Ελληνικά δεν μιλούν καθόλου, ούτε έχουν κανένα κίνητρο να μάθουν εδώ που βρίσκονται. Αν είχαν βρεθεί στην Ομόνοια, θα τα μάθαιναν στο άψε σβήσε για λόγους επιβίωσης, αλλά εδώ τι να τους χρησιμεύσουν; Για να ανοίξουν κουβέντα με τα γερόντια; Ασε που πάνε δέκα δέκα, οπότε οι ντόπιοι προτιμούν να τα αποφεύγουν. Φοβούνται λιγάκι οι χωριανοί, αν και ως τώρα δεν είχαμε κανένα κρούσμα, εκτός από κάτι εξαφανίσεις μικροαντικειμένων που αποδόθηκαν στα Αφγανάκια δίχως αποδείξεις. Μια τσάπα που χάθηκε, κάτι ρούχα από απλώστρα που δήθεν εκλάπησαν και άλλα τέτοια χαζά και ανάξια λόγου. Είναι η εύκολη λύση, ξέρετε. Κι εγώ να κλέψω τον γείτονά μου, στα μεταναστάκια θα το ρίξει.\n»Μουσουλμανάκια είναι, αλλά στη συμπεριφορά τους εγώ δεν βλέπω κανέναν ιδιαίτερο φανατισμό. Η θρησκευτική τους πεποίθηση επηρεάζει την καθημερινή τους συμπεριφορά, όσο επηρεάζει και η χριστιανική πίστη τα δικά μας έφηβα παιδιά. Καθόλου δηλαδή. Δεν ξέρω βέβαια τι γίνεται στην ψυχή τους κι αν στο μέλλον καταλήξουν τζιχαντιστές, ούτε ξέρω τι τους λένε οι συνοδοί τους εκεί που τα στέγασαν τα παιδιά. Σοβαροί άνθρωποι είναι οι συνοδοί, εμείς στηρίζουμε τις ελπίδες μας σ’ αυτούς να τα έχουν μαντρωμένα και να τα ελέγχουν. Αλλά τι μπορούν να κάνουν κι αυτοί, σε περίπτωση που οι πιτσιρικάδες αποφασίσουν να το σκάσουν ή να οργανώσουν κάτι παραβατικό; Ποιος να τους πιάσει;\n»Για να είμαι ειλικρινής, εμείς δεν τα θέλαμε τα Αφγανάκια στο χωριό μας. Τι δουλειά έχουν εδώ πάνω; Αλλά ήρθε ο διευθυντής της αστυνομίας, μας είπε να μην ανησυχούμε, διότι είναι παιδιά απολύτως ελεγχόμενα και διότι αναλαμβάνει αυτός την ευθύνη για τη φύλαξη του χωριού. Δεν είναι παιδιά βέβαια, αλλά μαντράχαλοι, όμως η αστυνομία υπάρχει στο χωριό, αυτό το λέω. Ήρθε και ο δεσπότης και μας είπε να δείξουμε αλληλεγγύη στους νησιώτες μας. Ε, δεν είμαστε και ‘μεις άνθρωποι που κλείνουν με τσαμπουκά δρόμους, κατεβάσαμε τα αυτιά και είπαμε “εντάξει, ας δοκιμάσουμε’’. Και “όχι’’ να λέγαμε δηλαδή, πάλι εδώ θα τα είχαμε, αλλά, τέλος πάντων, φανήκαμε διαλλακτικοί. Ελπίζω να μην το μετανιώσουμε.\n»Εμένα αυτό που με ανησυχεί κυρίως είναι η ένταξή τους. Ποια ένταξη; Αν έχω καταλάβει καλά, αυτά θα μείνουν στην Ελλάδα για πάντα. Και τι θα κάνουν; Ελληνικά δεν μαθαίνουν, καμιά τέχνη δεν τους μαθαίνουν, τι θα απογίνουν; Πώς θα ενταχθούν δηλαδή; Ο άνθρωπος για να ενταχθεί πρέπει να δουλέψει και να φτιάξει οικογένεια. Να τα κάνουμε χριστιανούς απαγορεύεται από τις διεθνείς συνθήκες, έτσι μας είπαν. Εγώ αυτό το θεωρώ αίσχος για τις διεθνείς συνθήκες, αλλά μάλλον δεν μου πέφτει λόγος. Αλλά είτε χριστιανάκια είτε μουσουλμανάκια, αν τα ψυχολογώ καλά αυτά τα παιδιά, περιμένουν πότε θα καλοκαιριάσει για να την κοπανήσουν τα μεγαλύτερα και πότε θα μεγαλώσουν τα μικρά να φύγουν κι αυτά. Εδώ νιώθουν εξορισμένα και ξένα, κι ας είναι καλοντυμένα και καλοταϊσμένα.\n»Αλλά κι αν μείνουν, σε δυο χρόνια θα έχουμε εδώ εκατόν σαράντα δεκαοκτάρηδες και εικοσάρηδες. Αυτοί θα θέλουν γυναίκα και διασκέδαση, εδώ πάνω πού να τη βρουν; Θα πάθουν παράκρουση. Εχουν κι αυτές τις σκληρές αντιλήψεις για τις γυναίκες, κιλότα βλέπουν κρεμασμένη στην απλώστρα και γυαλίζει το μάτι τους για τη γριά που την άπλωσε. Δεν φταίνε, βέβαια, έτσι μεγάλωσαν, αλλά ξέρω κι εγώ… Τα ‘χουν σκεφτεί άραγε όλα τούτα οι υπεύθυνοι ή μήπως ψάχνουν τώρα να κάνουν τη δουλειά τους κι έπειτα θα μείνουμε εμείς μόνοι με το πρόβλημα;».\nΟ μονόλογος αυτός ανήκει στον παπά του χωριού…\nΤα δύο ταμπού που έπεσαν\nΚάποιες σχέσεις δεν τελειώνουν ποτέ\nΠολιτικά εγκλήματα χωρίς ένοχο\nΕλλάδα Βιασμός στη Θεσσαλονίκη: Tι έδειξε η ιατροδικαστική εξέταση για την 24χρονη


Γεωμετρικά σχέδια: Πώς να τα εντάξετε στο ντύσιμό σας - Miss Simbolo\nΑρχική > Όλα τα άρθρα>Γεωμετρικά σχέδια: Πώς να τα εντάξετε στο ντύσιμό σας Επιστροφή στην προηγούμενη σελίδα\nΓεωμετρικά σχέδια: Πώς να τα εντάξετε στο ντύσιμό σας\nΤα γεωμετρικά σχέδια προσφέρουν διάφορες επιλογές για εντυπωσιακά look που δεν περνούν απαρατήρητα. Αν τα φορέσετε σωστά, όχι μόνο θα αναδείξουν το στυλ σας, αλλά και τις ομορφιές του σώματός σας.\nΠουά, εμπριμέ, ριγέ αλλά και πιο ιδιαίτερα σχέδια με ορθογώνια και τρίγωνα είναι ένας ξεχωριστός τρόπος να πρωτοτυπήσετε και να ξεφύγετε από την κλασική μονοχρωμία.\nΩστόσο, τα γεωμετρικά μοτίβα, είτε φορεθούν σε μπλούζα είτε σε φόρεμα, χρειάζονται προσοχή, ώστε να προκύψει ένα στιλάτο και όχι υπερβολικό αποτέλεσμα.\nΟι κυριότεροι κανόνες που πρέπει να προσέξετε είναι οι εξής:\nΗ επιλογή ανάμεσα σε μικρά και μεγαλύτερα σχέδια είναι κομβικής σημασίας για το αποτέλεσμα. Τα πιο μικρά σχέδια καλύπτουν τις ατέλειες, ενώ τα μεγαλύτερα σχέδια είναι προτιμότερα σε σιλουέτες με περισσότερες καμπύλες. Για γυναίκες με μικρότερο ύψος, προτείνονται οι κάθετες γεωμετρικές γραμμές που προσθέτουν έξτρα πόντους.\nΩς προς το χρώμα των μοτίβων, έχει να κάνει περισσότερο με την περίσταση κάθε look. Τα έντονα, φωτεινά χρώματα προσιδιάζουν σε πρωινά και απογευματινά outfit. Για βραδινές εμφανίσεις, η διχρωμία με ουδέτερες αποχρώσεις (π.χ. καφέ με μπεζ ή μαύρο με γκρι) είναι ιδανική, για να δημιουργήσει ένα πιο ισορροπημένο και κομψό look.\nΓενικά, το mix’ n’ match στα patterns καλό είναι να αποφεύγεται, γιατί δημιουργεί πολλή «φασαρία» χωρίς λόγο. Εφόσον επιλέγετε ένα μοτίβο, σας προτείνουμε να παραμένετε σε αυτό. Μπορείτε να τα αναμίξετε σε ορισμένες μόνο περιπτώσεις, όπως αν διαλέξετε παρόμοια μοτίβα σε κοντινές αποχρώσεις ή ασπρόμαυρους τόνους.\nΟ κανόνας λέει ότι τα υπόλοιπα κομμάτια της εμφάνισης και τα αξεσουάρ πρέπει να είναι μονόχρωμα και σε ήπιους τόνους. Για παράδειγμα, με ένα top πουά, σας προτείνουμε ένα απλό μαύρο παντελόνι από κάτω που θα το πλαισιώσει με αρμονία.\nΤο χρώμα των αξεσουάρ πρέπει να είναι σε κάποιο από τα χρώματα των μοτίβων και ιδανικά στο πιο ουδέτερο από αυτά. Ένα εμπριμέ φόρεμα, για παράδειγμα, μπορεί να συνδυαστεί εξαιρετικά με μπότες σε μαύρο χρώμα ανάλογα με το βασικό μοτίβο του, οπότε στο ίδιο χρώμα θα είναι και η ζώνη, η τσάντα και το τζάκετ.\nΤα ασπρόμαυρα μοτίβα είναι ο πιο απλός τρόπος να εντάξετε τα prints στη γκαρνταρόμπα σας, μια προσθήκη που ταιριάζει σε όλες τις γυναίκες και προσδίδει κομψότητα αλλά και πρωτοτυπία ακόμα και στο πιο κοινό κομμάτι. Ενδιαφέρουσα παρέμβαση που δίνει πολλούς πόντους στο στυλ είναι μια ασπρόμαυρη καρό φούστα.\nΟ κανόνας της απλότητας δεν σχετίζεται μόνο με τα χρώματα. Εφόσον θέλετε να εντάξετε τα γεωμετρικά μοτίβα στη γκαρνταρόμπα σας, τότε τα ρούχα αυτά καλό είναι να είναι σε απλές γραμμές και απέριττα σχέδια. Αποφύγετε υπερβολές, όπως βολάν, βάτες και έντονους γιακάδες.\nΔείτε περισσότερα σχεδιά και κάντε γρήγορα και εύκολα της αγορές σας online στην Miss-Simbolo.gr


Έναρξη Τοκετού – mothersworld.gr\nΠώς καταλαβαίνω ότι ξεκίνησε ο τοκετός;\nΜε την εμφάνιση συντονισμένων συστολών\nΗ γυναίκα νιώθει σταδιακά την κοιλιά της να πετρώνει για διάστημα 40-60 δευτερολέπτων και μετά να χαλαρώνει. Οι συστολές έχουν τη μορφή κύματος όπως φαίνεται στην εικόνα. Αρχικά, τα κύματα αυτά είναι αραιά και σταδιακά γίνονται πιο πυκνά.\nΣυστολές μπορεί να νιώθετε πολλές εβδομάδες πριν την έναρξη τοκετού αλλά θα είναι ασυντόνιστες δηλαδή δεν θα έχουν σταθερή συχνότητα εμφάνισης. Το χαρακτηριστικό των συστολών του τοκετού είναι ότι έρχονται ανά τακτά χρονικά διαστήματα.\n*Η συχνότητα εμφάνισης μετριέται από την έναρξη μέχρι την επόμενη έναρξη.\nπ.χ. έναρξη συστολής, διάρκεια 50’’, παύση συστολής, μετά από 10’ έναρξη επόμενης συστολής και μετά από 10’ επόμενη κ.ο.κ\nΆλλο χαρακτηριστικό των συστολών τοκετού είναι ότι υπάρχει μια εξέλιξη με το πέρασμα του χρόνου. Δηλαδή βλέπετε ότι όσο περνάει η ώρα οι συστολές γίνονται πιο έντονες και πιο συχνές και όχι πιο ήπιες και πιο αραιές.\n2. Εμφάνιση αμνιακού υγρού\nΘα νιώσετε διαρροή υγρού και το εσώρουχο σας πιο βρεγμένο.\nΜπορεί να βγει αρκετή ποσότητα υγρού ή λιγότερη σιγά –σιγά. Αυτή η διαρροή συνήθως έχει διαρκεία και δεν είναι στιγμιαία.\nΗ αίσθηση είναι σαν να μην μπορείτε να συγκρατήσετε τα ούρα σας.\n3. Εμφάνιση βλέννης\nΑυτό είναι το βύσμα που βρίσκεται στον τράχηλο.\nΔεν είναι από μόνο του σημείο έναρξης τοκετού. Θα περιμένετε τα άλλα δύο σημάδια τοκετού που αναφέρθηκαν παραπάνω. Τα οποία μπορεί να εμφανιστούν την ίδια ημέρα ή την επόμενη εβδομάδα.\nΌπως και αν ξεκινήσει ο τοκετός σας ένα είναι σίγουρο, ότι θα το αντιληφτείτε !


Ελσίνκι: Πιλοτική λειτουργία των πρώτων ηλεκτρικών λεωφορείων με ανθεκτικότητα στο κρύο | biofuels.gr\nHome » Ειδήσεις » Ελσίνκι: Πιλοτική λειτουργία των πρώτων ηλεκτρικών λεωφορείων με ανθεκτικότητα στο κρύο\nΤα ειδικά λεωφορεία θα είναι κατασκευασμένα από αλουμίνιο, ώστε να έχουν μικρότερο βάρος και κατανάλωση καυσίμων σε σχέση με τα συμβατικά λεωφορεία. Το πιλοτικό πρόγραμμα θα ξεκινήσει με 28 λεωφορεία που θα εξυπηρετούν τους κατοίκους της πρωτεύουσας της Φινλανδίας από το καλοκαίρι του τρέχοντος έτους.\nΤο χαμηλό βάρος των λεωφορείων τα καθιστά ιδιαίτερα ενεργειακά αποδοτικά, με αποτέλεσμα να μπορούν για πρώτη φορά να δοκιμαστούν σε ψυχρές συνθήκες και σε μεγάλες αποστάσεις. Οι χαμηλές θερμοκρασίες αποτελούν μέχρι στιγμής αξεπέραστο εμπόδιο για τα ηλεκτρικά λεωφορεία, τα οποία συχνά σταματούν τη λειτουργία τους σε συνθήκες -15 βαθμών Κελσίου.\nΗ Linkker αποτελεί θυγατρική του μη-κερδοσκοπικού Τεχνολογικού Ερευνητικού Κέντρου VTT, του μεγαλύτερου οργανισμού διεπιστημονικής έρευνας στη Βόρεια Ευρώπη. Στα πλαίσια των δοκιμών, τα λεωφορεία θα είναι εξοπλισμένα με αισθητήρες και συστήματα ελέγχου και παρακολούθησης για τη συλλογή δεδομένων σχετικά με την απόδοση της μπαταρίας, τα επίπεδα φόρτισης και τη χρήση ενέργειας.


InOut - Ο τρόμος επέστρεψε στο Παρίσι - Ο δράστης της επίθεσης στα Ηλύσια Πεδία\n- - Ο τρόμος επέστρεψε στο Παρίσι - Ο δράστης της επίθεσης στα Ηλύσια Πεδία (http://www.inout.gr/showthread.php?t=139740)\n2012 21-04-17 13:56\nΟ τρόμος επέστρεψε στο Παρίσι - Ο δράστης της επίθεσης στα Ηλύσια Πεδία\n«Ο τρόπος επέστρεψε ξανά στο Παρίσι», γράφουν σήμερα τα πρωτοσέλιδα των γαλλικών εφημερίδων\nσχολιάζοντας πως παρά την κατάσταση εκτάκτου ανάγκης που ισχύει στη χώρα μέχρι τον Ιούλιο, ακόμα μια θανατηφόρα επίθεση έλαβε χώρα στην «καρδιά» της Πόλης του Φωτός, στην λεωφόρο των Ηλυσίων Πεδίων.\nΜια επίθεση που σημειώθηκε λίγα μέτρα μακριά από την Αψίδα του Θριάμβου και το Προεδρικό Μέγαρο της Γαλλία, τρεις μόλις μέρες πριν από τον πρώτο γύρο των προεδρικών εκλογών της χώρας. Ακόμα μια φορά οι τρομοκράτες κατάφεραν ανενόχλητοι να δράσουν και να ανοίξουν πυρ σκοτώνοντας έναν αστυνομικό και τραυματίζοντας άλλους δυο. Ο ένας δράστης έπεσε νεκρός λίγο μετά από πυρά αστυνομικού.\nΣε μήνυμά του το αυτοαποκαλούμενο «Ισλαμικό Κράτος» μέσα από το πρακτορείο Amaq, ανέλαβε την ευθύνη για την επίθεση. «Την επίθεση στην περιοχή των Ηλυσίων Πεδίων έγινε από τον Βέλγο Αμπού Γιουσούφ αλ -Μπαλζικί», ανέφερε η ανακοίνωση των τζιχαντιστών του ISIS, με τις αστυνομικές αρχές να ξεκινούν αμέσως έρευνες γύρω από την εθνικότητα του δράστη.\nΑπό την πλευρά τους, αξιωματικοί της γαλλικής αστυνομίας υποστήριξαν πως δράστης της επίθεσης ήταν ενας 39χρονος γάλλος, ο Καρίμ Σερφί και τώρα εξετάζεται αν πρόκειται για το ίδιο πρόσωπο που ισχυρίστηκε ο ISIS.\nΠοιος είναι ο Καρίμ Σερφί\nΌπως έγινε γνωστό ο Σερφί ήταν γνωστός στις γαλλικές αρχές καθότι τον Φεβρουάριο του 2015 είχε καταδικαστεί σε 15 χρόνια φυλάκισης για τρεις απόπειρες εκούσιας ανθρωποκτονίας, δύο εκ των οποίων ήταν εναντίον αστυνομικών. Ο ίδιος ομολόγησε στη διάρκεια της ανάκρισης. Το 2003 είχε καταδικαστεί σε φυλάκιση 20 ετών.\nΤο 2001 είχε εμπλακεί σε αιματηρό επεισόδιο όταν καθώς οδηγούσε ένα κλεμμένο αυτοκίνητο είχε προσκρούσει σε ένα όχημα στο οποίο επέβαιναν δύο νεαρά αδέλφια εκ των οποίων ο ένας ήταν «Μαθητής ειρήνης». Τότε, τράπηκε σε φυγή αλλά οι δύο άνδρες κατάφεραν να τον ακινητοποιήσουν. Ο ένας είχε περιβραχιόνιο με την ένδειξη «αστυνομία».\nΠυροβόλησε εναντίον τους τραυματίζοντας τους σοβαρά στον θώρακα. Συνελήφθη λίγο αργότερα και τέθηκε υπό κράτηση με ψευδή ονομασία.\nΔύο μέρες αργότερα τραυμάτισε σοβαρά έναν αστυνομικό την ώρα που τον έβγαζε από το κελί του καθώς άρπαξε το όπλο του και πυροβόλησε πολλές φορές εναντίον του.\nΗ ταυτότητα του δραστη\nΟ δεύτερος ύποπτος\nΌπως ανακοίνωσε εκπρόσωπος του υπουργείου Εσωτρικών της Γαλλίας, οι βελγικές αρχές έδωσαν τα στοιχεία ενός δεύτερου υπόπτου στις γαλλικές αρχές.\nΤο δίκτυο Belge μεταδίδει πως ο δεύτερος ύποπτος παραδόθηκε σε αστυνομικό τμήμα στην Αμβέρσα. Σύμφωνα με εκπρόσωπο της βελγικής ομοσπονδιακής εισαγγελίας, «το μόνο που μπορούμε να πούμε είναι ότι αυτή τη στιγμή, στις 9:15 το πρωί, δεν υπάρχει σχέση μεταξύ αυτού του συμβάντος (της τρομοκρατικής επίθεσης στο Παρίσι) και του Βέλγιου αν και η έρευνα συνεχίζεται σε στενή συνεργασία με τους Γάλλους ερευνητές», ο οποίος δεν απέκλεισε κανένα ενδεχόμενο.\nΠαράλληλα το Γαλλικό Πρακτορείο Ειδήσεων (AFP), επικαλούμενο δικαστικές πηγές μετέδωσε πως τρία άτομα από το στενό περιβάλλον του Καρίμ ανακρίνονται από την γαλλική αντιτρομοκρατική υπηρεσία.\nΤο χρονικό της επίθεση\nΠερίπου στις 21:30 (22:30 ώρα Ελλάδας) ο Καρίμα Σερφί όταν πλησίασε με το αυτοκίνητό του ένα σταματημένο λεωφορείο στην κεντρική λεωφόρο των Ηλυσίων Πεδίων στο Παρίσι. Όπως δήλωσαν αυτόπτες μάρτυρες, κατέβηκε από το αυτοκίνητό του κρατώντας ένα καλάσνικοφ και άρχισε να πυροβολεί. Θύμα του ένας αστυνομικός τον οποίο η σφαίρα βρήκε στο κεφάλι. Παράλληλα, τραυματιστήκαν άλλα δύο άτομα.\nΑμέσως μετά τους πυροβολισμούς η περιοχή εκκενώθηκε και δόθηκε εντολή στους πολίτες να μην πλησιάζουν στο σημείο. Ισχυρές δυνάμεις της αστυνομίας και πάνοπλοι στρατιώτες αναπτύχθηκαν άμεσα και η περιοχή καθώς και οι σταθμοί του μετρό αποκλείστηκαν μέχρι τις πρώτες πρωινές ώρες της Παρασκευής.\nΟι αντιδράσεις των υποψηφίων στις προεδρικές εκλογές\nΆμεση ήταν και ο αντιδράσεις των κύριων διεκδικητών της γαλλικής προεδρίας, οι οποίοι ζήτησαν την αναστολή όλων των προεκλογικών δραστηριοτήτων.\nΜάλιστα, οι τρεις κυριότεροι διεκδικητές του χρίσματος για την γαλλική προεδρία Φρανσουά Φιγιόν, Μαρίν Λεπέν και Εμανουέλ Μακρόν ανέστειλαν την καμπάνια τους και ακύρωσαν τις συγκεντρώσεις που είχαν προγραμματίσει για την Παρασκευή.


Master chef: Εξωπραγματικά νούμερα στην τηλεθέαση! Έσπασε όλα τα ρεκόρ! - Τηλεθέαση - Youweekly\nΈτριβαν τα μάτια τους με τα νούμερα! Ξεπέρασε και το Survivor 1!\nΤηλεθέαση 13.04.2019 09:46\nΕιλικρινά τώρα το πρωί που ήρθαν τα νούμερα στο site μας το Youweekly.gr δεν τα πιστεύαμε! Τι τηλεθέαση έκανε το Master Chef στο Star!\nΤο Master Chef στην τηλεόραση του star στο δυναμικό κοινό έχει κάνει εξωπραγματικά νούμερα τηλεθέασης. Διαβάστε παρακάτω...\nΣυγκεκριμένα στο μέσο όρο είναι 35,5 νούμερο ρεκόρ και στα τέταρτα ξεκινάει με 25,8 34,9 35,6 31,8 41,8 41,8 42,2 31,1 34,5! Τέτοια νούμερα έχουμε να δούμε από την εποχή του survivor 1!\nΦαίνεται ότι η αποχώρηση ενός πολύ καλού παίχτη και όλο αυτό το σκηνικό που διαμορφώθηκε στο ριάλιτι μαγειρικής, έκανε τον κόσμο να κολλήσει στην τηλεόραση και στο Master chef .\nΣτον ανταγωνισμό έχουμε κλάμα τρελό: Power of love Gala 8,7 στο ΣΚΑΙ\nΣεφερλής στην Φωλιά του κούκου 11,6 στον ΑΝΤ1, η ταινία του Alpha 9,1!\nΤα highlights του επεισοδίου χτες!


Μια συνέντευξη με τον πάντα ασυγκράτητο rapper, που αποτελεί σχολή από μόνος του.\nΕίναι ελάχιστοι οι Έλληνες που θα σε ακούσουν να λες το όνομα Μηδενιστής και θα πιστέψουν ότι μιλάς για κάποια στάση ζωής και όχι για το hip-hop. Μιλάμε για μια απ' τις πιο αναγνωρίσιμες φωνές της εγχώριας rap, που έγραψε ιστορία ως μέλος των θρυλικών Ζ.Ν., αλλά και solo. Ένας καλλιτέχνης που έπαιξε στα δάχτυλα το underground και το mainstream, όντας μια σχολή από μόνος του. Πλέον, έχει αποφασίσει να αφήσει για κάποιο διάστημα τον χώρο που τον ανέδειξε με σκοπό να δοκιμάσει τις δυνάμεις του σε νέα πράγματα. Όλα αυτά από τη μακρινή Σουηδία όπου μένει μόνιμα τα τελευταία χρόνια.\nΤο 2019 τον βρήκε -μεταξύ άλλων- να ταξιδεύει για λογαριασμό της εκπομπής FNFR (For No Fucking Reason). Πρόκειται για ένα νέο, ταξιδιωτικό σόου με τους «Μήδε», Αλέξανδρο Κοψιάλη (Mariglen), VGS (Gold School Podcast), Dr. Χταπόδια (Διδάκτωρ), Κίμωνα Καράκο (High Fever MC) και Νίκο Αναστασιάδη (Uncle Chronis Tattoo). Μαζί θα ταξιδέψουν σε διάφορα μέρη του κόσμου με μοναδικό σκοπό, να μην έχουν σκοπό.\nΤο πρώτο επεισόδιο έχει ανέβει εδώ και περίπου έναν μήνα στο κανάλι της εκπομπής στο YouTube. Λίγο πριν ετοιμάσει τις βαλίτσες του για τον επόμενο προορισμό, επικοινώνησα με τον Μηδενιστή και κάναμε μια μεγάλη κουβέντα σχεδόν για όλους και για όλα.\nΌπως πάντα, ήταν απολαυστικός και ασυγκράτητος.\nVICE: Πώς σας ήρθε η ιδέα να ξεκινήσετε ένα διαδικτυακό, ταξιδιωτικό σόου;\nΜηδενιστής: Πάντα ήθελα να μπω στον κόσμο του film-making. Γενικά έχω ένα κόλλημα με κάθε είδος τέχνης. Ωστόσο, η αρχική ιδέα ήταν τελείως διαφορετική. Είχα σκεφτεί να κάνω μια ταξιδιωτική εκπομπή μέσω της οποίας θα συναντούσα θρύλους της battle rap σκηνής, δείχνοντας επί της ουσίας πόσο διαφορετικό είναι στην Ελλάδα σε σχέση με την Ευρώπη και την Αμερική. Να δει ο κόσμος τι συμβαίνει όταν φτάνει στα άκρα και αν τελικά πίσω από όλο αυτό που φαίνεται ισχύουν άλλα πράγματα ή αν η ζωή του εκάστοτε καλλιτέχνη έρχεται σε κίνδυνο μέσω ενός beef.\nΜίλησα με εταιρείες παραγωγής σε Ελλάδα και Αμερική, αλλά το κόστος ήταν εξωπραγματικό και δεν ήθελα να μπω στη διαδικασία, να ρισκάρω με μια επένδυση σε κάτι τέτοιο. Η δεύτερη απογοήτευση ήρθε απ' το γεγονός ότι έπρεπε να μπλεχτώ με rappers και εκεί η συνεννόηση είναι εκατό φορές πιο δύσκολη από τα Ελληνικά δεδομένα. Έπρεπε να προσέχεις την κάθε σου κίνηση, για να αποκτήσεις πρόσβαση σε στούντιο και περιοχές. Βάρεσα λοιπόν «πιστόλι» στο πρότζεκτ, αλλά ήμουν αποφασισμένος να κάνω τη φάση μου.\nΚάποια στιγμή μίλησα με τον VGS, ο οποίος γνώριζε τι θέλω να κάνω και είπαμε: «γιατί δεν κάνουμε κάτι μόνοι μας;». Είχαμε στο μυαλό μας όσα περνούσαμε όταν έκανα ακόμη περιοδείες, εποχές που έπαιζα μέχρι και τρία show σε ένα βράδυ. Ήμασταν μια παρέα και κάναμε απίστευτα σκηνικά μαζί. Αποφασίσαμε να μαζέψουμε αυτή την παρέα λοιπόν -συν κάποιες προσθήκες- και να παλιμπαιδίσουμε. Να κάνουμε ταξίδια και να τα γαμάμε όλα. Όχι ότι αυτή είναι φτηνή παραγωγή, αλλά σίγουρα έχει τεράστια διαφορά σαν μπάτζετ από την πρωταρχική ιδέα.\nΑγόρασα τον εξοπλισμό που χρειαζόμαστε και στην ουσία, τον κάνουμε πάσα ο ένας στον άλλο. Μπορεί κάποιος να πει: «άλλη μια ταξιδιωτική εκπομπή», όμως έχοντας παρακολουθήσει αρκετές από αυτές, δεν έχω δει κάτι αντίστοιχο. Είναι σαν reality, πραγματικές καταστάσεις. Τα περισσότερα σκηνικά από άλλες ελληνικές εκπομπές, μου φαίνονται πολύ στημένα. Εμείς το έχουμε καταφέρει γιατί βγαίνει από μέσα μας. Δεν πάμε με σενάριο, κάνουμε ακριβώς ό,τι μας κατεβαίνει στο κεφάλι.\nΚάνεις μοντάζ, σκηνοθεσία, παραγωγή, σχεδόν τα πάντα. Πόσο κουραστικό είναι αυτό;\nΚαταρχάς, το επεισόδιο της Ιταλίας ήταν η πρώτη μου επαφή με το μοντάζ. Κάθισα, διάβασα, είδα tutorials και σιγά-σιγά του πήρα τον αέρα. Κουράστηκα πάρα πολύ, γιατί όλη αυτή η αναρχία που βλέπεις στην παρέα υπάρχει σε όλους τους τομείς. Ακόμη και η αρχειοθέτηση των γυρισμάτων ήταν γάμησέ τα, από την πρώτη μέρα πήγαινε στην τέταρτη, μετά στη δεύτερη και πάει λέγοντας. Έφαγα τουλάχιστον ένα, μήνα για να βάλω τα αρχεία σε μια σειρά. Είναι πακέτο αλλά μου δίνει τεράστια ικανοποίηση. Ξέρεις τι είναι να μοντάρεις το υλικό και να γελάς ξανά και ξανά με αυτά που βλέπεις; Πολύ ευχάριστο συναίσθημα. Αρέσει πρώτα σε μένα και αυτό είναι το πιο σημαντικό.\nΠέραν της καινοτομίας που έχει σαν εκπομπή, θεωρώ ότι είναι και κάτι που χρειάζεται ο κόσμος. Χρειάζεται λίγο το γέλιο στη ζωή του. Το μήνυμα της εκπομπής είναι το εξής: δεν χρειάζεται να έχεις άπειρα χρήματα. Την υγειά σου να έχεις, πέντε καλούς φίλους και μπορείς να το κάνεις και εσύ αυτό. Να πάρεις την παρέα σου, να κάνετε πέντε ταξίδια και να δημιουργήσετε καλές αναμνήσεις. Ο κόσμος πλαστικοποιείται και μαζί του και εμείς. Υπάρχουν πολύ πιο σημαντικά πράγματα απ' την εικόνα. Αυτό είναι το μήνυμα που θέλουμε να περάσουμε, όχι ότι είμαστε τρελοί ή μάγκες. OΚ, γινόμαστε ενοχλητικοί κάποιες φορές αλλά δεν είμαστε κακοί, ούτε φτάνουμε σε ακραίες καταστάσεις.\nΥποθέτω ότι γι' αυτό άφησες και το στοιχείο του reality μέσα.\nΝαι. Αλλά δεν είναι πάντα εύκολο. Για παράδειγμα, την πρώτη μέρα στην Ολλανδία γυρίζαμε από τις 10 το πρωί μέχρι τις 11 το βράδυ έξω και όταν μπήκαμε στο ξενοδοχείο δεν είχαμε σχεδόν τίποτα από άποψη υλικού. Δεν είναι όλες οι μέρες καρποφόρες, ούτε έχεις συνέχεια την όρεξη να κάνεις τρέλες. Ωστόσο, δεν σταματάμε και έχουμε πάρα πολλά σχέδια. Μέχρι και να βγάλουμε ταινία στον κινηματογράφο σκεφτόμαστε.\nΠρέπει να φτιάξετε και soundtrack.\nΠροσπαθούμε να το κάνουμε και αυτό, αλλά επειδή είμαι one man show, ένα-ένα γιατί έχω φρικάρει.\nΈχουν επικοινωνήσει μαζί σας χορηγοί;\nΕίμαστε σε επαφή με κάποιες εταιρείες που ενδιαφέρονται για το σόου. Η καλύτερη συνεργασία που έχω κάνει τα τελευταία χρόνια, είναι με τη Master Minds Worlds η οποία παρέχει πρωτοπόρες υπηρεσίες Forex Trading, τις οποίες χρησιμοποιώ και εμπιστεύομαι και εγώ όλο αυτό το διάστημα. Μέσα σε όλο αυτό στηρίζουν και το FNFR!\nΑλήθεια, ποιον συμπαθείς περισσότερο από την παρέα;\nΕίναι τόσο διαφορετικοί μεταξύ τους. Έχω αδυναμία στον κάθε ένα γι' αυτό που είναι.\nΠώς διαλέγετε τους προορισμούς που επισκέπτεστε;\nΑπλά κάθεται, δεν έχουμε κάποιο πλάνο. Για παράδειγμα, στη Ρώμη πήγαμε απλά για να γυρίσουμε έναν οδηγό και να δούμε πώς βγαίνει.\nΑγαπημένη στιγμή απ' το πρώτο επεισόδιο;\nΤο night out, σίγουρα.\nΠόσες φορές σου έσπασαν τα νεύρα;\nΣυνέχεια. Αυτά που βάλαμε δεν είναι ούτε το 1/10. Το σκηνικό με την κάμερα, ας πούμε, δεν είναι τίποτα.\nΘα υπάρχει κάποια συχνότητα στην κυκλοφορία των επεισοδίων;\nΘέλουμε να έχουμε ένα κάθε μήνα και ενδιάμεσα θα ανεβάζουμε μικρότερα κλιπ. Είτε κομμάτια από το επεισόδιο είτε κάτι που δεν δείξαμε. Θα υπάρχει κίνηση στο κανάλι δηλαδή.\nΠλέον μένεις στη Σουηδία, πόσο έχει αλλάξει η ζωή σου;\nΣκέψου μια στροφή 180 μοιρών. Ποτέ δεν είχα σκεφτεί να μείνω στη Σκανδιναβία, για χρόνια ήθελα να επιστρέψω Αμερική. Κάποια στιγμή γνώρισα τη γυναίκα μου, η οποία κατάγεται και έμενε εδώ, και το ένα έφερε το άλλο. Όλο αυτό «έδεσε» με την εποχή που ήθελα να αφήσω πίσω τη νύχτα, οπότε έκατσε καλά.\nΕίναι και θέμα ηλικίας το γεγονός ότι θέλεις πιο ήρεμα πράγματα;\nΠαίζει και αυτό τον ρόλο του. Θες δεν θες, μαγικά, συμβαίνει αυτό μέσα σου. Είμαι ένας άνθρωπος χορτάτος, βλέπεις άλλους στην ηλικία μου, που παλιμπαιδίζουν επειδή δεν έχουν κάνει κάποια πράγματα στη ζωή τους. Εγώ τα έζησα όλα σε ακραίο βαθμό και από μικρή ηλικία. Έχω περάσει καλά.\nVICE Video: iLLEOo, Ρόδα, Τσάντα & Κοπάνα\nΣυνεχίζεις κι από εκεί να γράφεις μουσική και να ασχολείσαι επαγγελματικά με αυτό το κομμάτι.\nΝαι. Ο συνεργάτης μου είναι στην Πάτρα και ανταλλάσσουμε αρχεία με mail. Όταν χρειαστεί να βρεθούμε, ταξιδεύω εγώ Ελλάδα ή αυτός Σουηδία και κάνουμε τις δουλειές μας. Αναλαμβάνουμε μουσική παραγωγή για καλλιτέχνες από πολλές χώρες και κάνουμε ghost-writing για DJs. Μπορεί να μην έχουμε ακόμα τρελή αναγνωρισιμότητα, αλλά τα χρήματα σε σχέση με την Ελλάδα είναι 1 προς 50. Κάνεις αυτό που αγαπάς και είσαι παραπάνω από καλά.\nΠώς αισθάνεσαι που ζεις σε ένα μέρος όπου δεν σε σταματούν για φωτογραφία κάθε δέκα μέτρα;\nΚοίτα, υπήρξαν στο παρελθόν στιγμές που έχει τύχει να πω από μέσα μου «δεν είναι καλή στιγμή γι' αυτό». Ωστόσο, αν ένας καλλιτέχνης χαίρεται μία φορά για την πληρωμή του, χαίρεται δέκα για την αναγνώριση και την αγάπη. Κακά τα ψέματα, ασχέτως αν το παίζουν ντίβες, όλοι το θέλουν αυτό.\nΣου άρεσε δηλαδή;\nΝαι, χαιρόμουν. Έλεγα, «για να μπήκε στον κόπο να σηκωθεί και να έρθει να μου μιλήσει, κάτι καλό κάνω». Από την άλλη, δεν ήμουν και τόσο loud τύπος ώστε να έχω τρομερή αναγνώριση στον δρόμο. Να σου πω και το άλλο. Κάποια στιγμή έκανε καλό καιρό εδώ στη Σουηδία και είχα κάτσει να φάω έξω σε ένα μαγαζί. Ξαφνικά ακούω «Μήδε» και τρώω φλασιά, λέω «πού είμαι;». Εδώ έχω ζήσει πιο άκυρα σκηνικά, να μπαίνω σε μαγαζί -όπου αργότερα έπαιζα ως DJ- και να παίζει στις οθόνες το «Πάσα Ντουμάνια» ας πούμε.\nΜια άλλη φορά με πλησιάζει ένας άνθρωπος γύρω στα 50 και αρχίζει να μου μιλάει σουηδικά. Του εξηγώ στα αγγλικά ότι δεν καταλαβαίνω και βγάζει το κινητό του, μου δείχνει εμένα και με ρωτάει αν είμαι αυτός στη φωτογραφία. Όταν του είπα «ναι», μου εξήγησε ότι είναι απ' την Τουρκία, πως είμαι ο αγαπημένος rapper του γιου του και μου ζήτησε να βγάλουμε φωτογραφία. Ήταν τόσο ακραίο όλο αυτό, που νόμιζα ότι μου έκαναν πλάκα. Στήθηκα πάντως πολύ γρήγορα εδώ, μέσα σε 20 μέρες έπαιζα μουσική στο καλύτερο κλαμπ της πόλης. Κοινωνικοποιούμαι πολύ εύκολα και την ψάχνω συνεχώς.\nΚεφάλαιο: «Μεγάλος Ήρωας 2 - Part 1»\nΕίσαι ένα από τα πιο αναγνωρίσιμα πρόσωπα του εγχώριου hip-hop και μετράς χρόνια mainstream επιτυχίας. Σε κάποια φάση μετακομίζεις Σουηδία και επιστρέφεις με underground ήχο και με αρκετά σκληρά τραγούδια. Αφήνεις πίσω τις mainstream ημέρες;\nΔεν είχα ποτέ κάποια συνταγή στο μυαλό μου. Το πάω εκεί που θέλει η καρδιά μου, την εκάστοτε περίοδο. Από εκεί και πέρα, επειδή είμαι σε μια φάση που δεν με ενδιαφέρουν τόσο οι συναυλίες, βγάζω υλικό που με καυλώνει. Όταν έβγαζα τα mainstream κομμάτια, μου άρεσε αυτό που έκανα. Δεν μου είχε πει κανείς ότι θα πετύχω κιόλας. Γούσταρα, το έκανα και πέτυχε. Στη συνέχεια με κούρασε και γι' αυτό τώρα δουλεύω στο ρελαντί. Δεν είναι στα θέλω μου να ζω απ' τις συναυλίες ή να έχω hype, οπότε δεν είμαι σε φάση στα 38 μου να βγω «μπαρότσαρκα» σε όλα τα μαγαζιά της Ελλάδας.\nΠεριμένουμε και το Part 2 κάποια στιγμή;\nΝαι. Όπως καταλαβαίνεις, ο λόγος που καθυστερεί είναι η εκπομπή. Από τα γυρίσματα και το μοντάζ, μέχρι τα ραντεβού με εταιρείες που έχουν ενδιαφερθεί γι΄αυτό που κάνουμε. Εξάλλου ο κόσμος με έχει μάθει, λέω ότι θα κυκλοφορήσει κάτι τα Χριστούγεννα του 2019 και μπορεί να βγει τα Χριστούγεννα του 2039.\nΠριν από λίγους μήνες έκανες ένα live με ΖΝ.\nLive stage θα κάνω. Είναι καλλιτέχνες εκεί έξω αυτή τη στιγμή που δεν μπορούν να υποστηρίξουν live stage. Δεν έχω διάθεση να πάω σε μαγαζιά που ανοίγουν μπουκάλι. Πρόσεξε, δεν το κράζω, το έχω κάνει και εγώ, απλά δεν το θέλω για μένα αυτή τη στιγμή. Live, ναι, θέλω να κάνω.\nΥπήρξε ένα επεισόδιο σε αυτό το live που στεναχώρησε πολύ κόσμο.\nΣτενοχώρησε και εμάς τους ίδιους.\nΥπάρχουν πολλά προηγούμενα σε αυτό το γκρουπ, τα οποία ήταν για να σκάνε. Όπως έσκασα εγώ και έκανα diss στον YPO, όπως βγήκε ο YPO και με απειλούσε μέσα απ' το Διαδίκτυο και ένα σωρό ακόμη. Έτσι έσκασε και ο Τάκης τώρα. Αυτό που με χάλασε ήταν πως είχαμε συνεννοηθεί ώστε να παραμερίσουμε όλες τις διαφορές και να πάμε να βγάλουμε ό,τι καλύτερο μπορεί ένα συγκρότημα που δεν είναι στην καλύτερη του φάση - από πολλές απόψεις. Πολλοί είπαν ότι το κάναμε για τα λεφτά και όχι για τον κόσμο. Ποια λεφτά ρε μάγκες; Σιγά τα εκατομμύρια, βγάζω τα τριπλά απ΄την καρέκλα του σπιτιού μου. Είναι η κάβλα.\nΜπορεί να χαλαρώνεις σαν άνθρωπος, αλλά έρχονται στιγμές που το θέλεις ξανά. Και μια ΖΝ συναυλία, είναι για εμάς σαν να βρίσκεσαι με τους φίλους σου απ΄το σχολείο. Όλοι είχαμε συμφωνήσει να γίνει χωρίς προβλήματα. Από τη μία δίνω τα δίκια του στον Τάκη, επειδή γνωρίζω τα σκηνικά για τα οποία ξέσπασε, αλλά του δίνω άδικο γιατί επέλεξε το λάθος μέρος να το κάνει. Τέλος πάντων, έγινε ό,τι έγινε, ο κόσμος είδε αυτό που ήρθε να δει μείον ένα και πέρασε καλά. Στο τέλος εμείς χάσαμε, γιατί αποδείξαμε για ακόμη μια φορά πόσο καραγκιόζηδες είμαστε.\nΕσύ με τον YPO τα είχατε αφήσει πίσω καιρό τώρα.\nΚοίτα, από τη στιγμή που παντρεύτηκα και συνειδητοποίησα ότι πλέον δεν είμαι μόνος μου, είπα στον εαυτό μου: «μάγκα ήρθε η στιγμή να ηρεμήσεις». Ζώντας δίπλα σε αυτόν τον άνθρωπο, έχω γίνει καλύτερος - γενικά.\nΚεφάλαιο: Μεγάλος Ήρωας Live Streamings\nΓια κάποιο διάστημα έκανες και κάποια live streams στο YouTube, στα οποία μίλησες για τη σημασία της γυμναστικής, τη σωστή διατροφή και πολλά ακόμη. Αισθάνθηκες την ανάγκη να δώσεις έμπνευση και δύναμη στα νέα παιδιά που σε παρακολουθούν;\nΑκριβώς. Είναι πάρα πολλοί οι λόγοι. Ένας από αυτούς είναι ότι ίσως θα ήθελα να μην έχω περάσει από κάποια μονοπάτια που επέλεξα παλιότερα.\nΠολλές φορές σου λένε να κάνεις τα πάντα με μέτρο, εγώ δεν είχα μέτρο. Ξέρεις τι με ενοχλεί αυτή τη στιγμή; Δεν έχω θέμα με το trap ή με την Kardashian, με ενοχλεί αυτό που πλασάρεται. Θα μου πεις: και εσύ με τους ΖΝ, αυτά δεν πλάσαρες; Ναι, γι' αυτό ήταν underground. Προοριζόταν για όσους ήξεραν και θα ψάχνονταν. Αυτή τη στιγμή είναι mainstream να πουλάς και να κάνεις ναρκωτικά, να γίνεις trophy wife ή να βγάλεις λεφτά απ' το hustling. Αυτό με λυπεί. Βλέπω παιδάκια οκτώ χρονών να σηκώνουν κινητά στα σχολεία και να τραγουδάνε στίχους που εγώ δεν θα ήθελα να φτάσουν στ΄ αυτιά του δικού μου παιδιού. Δεν θεωρώ ότι υπάρχει μεγάλο κομμάτι νοήμονα adult κόσμου που ακούει αυτή τη μουσική ή που βλέπει αυτές τις εκπομπές.\nΈκανες και ένα βίντεο για τις κρίσεις πανικού.\nΕίναι ένα θέμα που βασανίζει πολύ κόσμο, αλλά το κρύβουν. Κάποτε είχα δώσει μια συνέντευξη και μίλησα γι' αυτό. Έκτοτε, έχω λάβει αμέτρητα μηνύματα από ανθρώπους που ήθελαν να μου μιλήσουν - λες και ήμουν γιατρός. Ξέρεις, ένιωσαν άνετα που είδαν ότι κάποιος γνωστός έχει το ίδιο και μπόρεσαν να ταυτιστούν. Όσο μπορούσα, απαντούσα. Πριν από λίγο καιρό, πήρα υπό την επίβλεψή μου τον λογαριασμό μου στο Instagram. Μέχρι τότε δεν τον διαχειριζόμουν εγώ, σκέψου δεν ήξερα καν τον κωδικό για να μπω. Έκατσα από περιέργεια να δω τι μου είχαν στείλει τόσο καιρό και γινόταν της πουτάνας στα μηνύματα για το συγκεκριμένο θέμα. Ήθελα απλά να γνωρίζει ο κόσμος ότι και οι καλλιτέχνες τραβάνε τα ζόρια τους, είναι ένας κλάδος που οι μισοί είναι μέσα στα χάπια και ας δείχνουν «τέλειοι». Κανείς δεν είναι. Έχουμε και εμείς του δαίμονες και τα προβλήματά μας και ας μη βγαίνει κανείς να το πει αυτό.\nΗ γυμναστική και η διατροφή πόσο σε βοήθησαν στο να το αντιμετωπίσεις;\n120%. Από επιστημονικής πλευράς, εκκρίνονται κάποιες ουσίες στον εγκέφαλό, οι οποίες είναι υπεύθυνες για την ηρεμία και την καλή διάθεση, ενώ μέσω της διατροφής αποτοξινώνεται το σώμα σου. Από εκεί και πέρα, είναι πάντα ευχάριστο να αναγνωρίζεις ότι κάνεις κάτι θετικό για σένα και την υγεία σου. Ψυχική και σωματική.\nΓια το τέλος, θέλω να μου πεις τι σου λείπει από την Ελλάδα;\nΠριν σου πω, θέλω να ξέρεις ότι και να γύριζα, δεν θα έμενα Αθήνα. Η Ελλάδα θα μπορούσε να γίνει το επόμενο Μονακό, αλλά είμαστε χιμπατζήδες. Το μόνο που μου λείπει στην πραγματικότητα είναι το φαγητό.\nTagged:Hip-HopZNΜηδενιστήςΖωντανοί Νεκροίελληνικό rapfnfr


Υποχρεούμεθα να ελπίζουμε ξένες επενδύσεις άφραγκων τύπων που θα πάρουν τσάμπα, με κρατικό δάνειο έτοιμη δουλειά, δεν θα πληρώσουν μία πουθενά, ούτε μισθούς, ασφαλιστικές εισφορές ή φόρους, θα φεσώσουν τους πάντες και θα πάρουν και μια γενναία αποζημίωση φεύγοντας γι' άλλα μέρη.\nΘεωρούμε καλούς επιχειρηματίες, κοσμικούς και γόητες κάποιους που ζουν και τρέφουν τις επιχειρήσεις τους με φοροδιαφυγή, κρατικό χρήμα ή τραπεζικά δάνεια που αποπληρώνονται από τον προϋπολογισμό του κράτους.\nΔεν βρέθηκε ακόμα ασφαλής απάντηση στο ερώτημα: όταν δεν καταφέρνεις να βρεις κυβερνητικά σκάνδαλα σήμερα είσαι άχρηστος ή δεν υπάρχουν σκάνδαλα;\nΌποιος ασκεί με επιτυχία αντιπολίτευση προσφέρει πρωτοσέλιδα και απολαμβάνει. Όποιος παίρνει πρωτοσέλιδα για ν' ασκήσει αντιπολίτευση αποτυγχάνει και τον απολαμβάνουν.\nΝαι, ναι. Όταν μία χώρα βγαίνει από τα μνημόνια οφείλει η κυβέρνησή της να ρωτήσει το λαό αν του άρεσε.\nΕίκοσι κιλά ζάχαρη το μήνα αγόραζε η UNICEF για το γραφείο της στην Αθήνα. Μάλλον για να ενισχύει την αγορά. Εκτός αν την έκανε σιρόπι, που όμως δε βρέθηκε.\nΟι παραξενιές της Ελλάδας συνεχίζονται. Ο μακαρίτης Γιώργος Κουρής είχε σχέση με τη δημοσιογραφία, αλλά κακή.\nΗ ΝΔ ευαγγελίζεται στα σοβαρά ότι θα σώσει τη χώρα από την ακροδεξιά και τους διεφθαρμένους πολιτικούς. Ουδέν σχόλιον. Θα σώσει και μικρομεσαίες επιχειρήσεις που έκλεισε όταν κυβερνούσε η ίδια με συγκεκριμένο σχέδιο υπέρ των πολυεθνικών αλυσίδων.\nΟ Έλληνας οφείλει εφ' όρου ζωής να υποστηρίζει τον ιδιοκτήτη της ομάδας του όταν γνωρίζει καλά ότι ο τύπος την εκμεταλλεύεται και χρησιμοποιεί το οπαδικό πνεύμα για να παρανομεί, να μην πληρώνει το κράτος και να μην πάει ποτέ φυλακή.\nΘεωρούμε λογικό ν' αναδεικνύουμε με την ψήφο μας βουλευτή ή και χωρίς την ψήφο μας υπουργό κάποιον για να γίνει (πιο) πλούσιος χρεώνοντας το κράτος υπέρ τρίτων που στο τέλος θα τους πληρώσουμε πάλι όλους εμείς.\nΚάποιοι μια ζωή ΠΑΣΟΚ θεωρούν τιμή τους να ψηφίζουν Φώφη για να έχουν πρωθυπουργό Μητσοτάκη.\nΔίνουμε σημασία σε συνεδρίαση του διορισμένου Γιούρογκρουπ, όπου, κατά Will Roggers, “Όλοι είμαστε άσχετοι, αλλά σε διαφορετικά αντικείμενα ο καθένας”. Στο Γιούρογκρουπ μαζεύονται πολλοί λύκοι και ένα πρόβατο να ψηφίσουν ποιον θα φάνε. Σε καλό Γιούρογκρουπ όταν καταφέρεις να φύγεις αρτιμελής. Σε κακό Γιούρογκρουπ είσαι όταν έχεις να διαλέξεις την υποχρεωτική χρεοκοπία από τον ξαφνικό θάνατο, επιλογή που θα σ' ακολουθεί μέχρι να σε ξεχάσει κι η μάνα σου.\nΦυσιολογικότατο θα θεωρηθεί αν θεωρείται ο αντιπρόεΝΔρος Γεωργιάδης θα μείνει στην ιστορία, όχι τόσο ως φασίστας, κλέφτης, ψεύτης, προσβλητικός, παραδόπιστος, όσο ως τσιρίδας κακός ηθοποιός τρίτων ρόλων για βιντεοκασέτες του '90. Δεν παραξενεύεται ούτε ο ίδιος που είχε με κρατική σφραγίδα Κύπρου επί δέκα συναπτά έτη, ως υπουργός και βουλευτής, οφσόρ, κάτι παράνομο και αδήλωτο. Ο φίλος του ο Πλεύρης υιός ή κάνει ή πλάκα ή τον βλάκα και ισχυρίζεται ότι δεν είναι οφσόρ, αλλά Ltd, δηλαδή ΕΠΕ. Δηλαδή μια εταιρεία κρίνεται ως υπεράκτια μόνο αν δεν είναι ΕΠΕ. Ενδιαφέρον, ας το έχουμε υπ' όψιν μας όταν είναι να τα κονομήσουμε κι εμείς.\nΑφού όλα περνάνε στην Ελλάδα να σας πούμε κι εμείς κατ' αποκλειστικότητα και ψιθυριστά, για να δώσουμε ένταση στη σκηνή, ότι βρέθηκε πρώην υπουργός Σαμαρά-Βενιζέλου χωρίς οφσόρ. Σε λίγο θ' αποκαλυφθεί τ' όνομά του. Θα διαγραφεί πάραυτα από το κόμμα του ως απαράδεκτος, που στερείται κυβερνητικού θάρρους και ήθους.\nΣτη ΝΔ, που όλο και περισσότερο θυμίζει λέσχη οφσοριούχων, ο Τασούλας μόνο που δεν έκανε μήνυση στη Δημοκρατία, επειδή εξ' αιτίας της, όπως ισχυρίζεται, έχουμε Τσίπρα πρωθυπουργό. Δεν θα φανεί σε κανέναν παράξενο αν στις επόμενες εκλογές δεν νικήσει η ΝΔ και ο Κούλης κάνει μήνυση στον ελληνικό λαό.\nΕίμαστε ικανοί να βρούμε κι άλλα για να βγάλουμε τη ΝΔ αυτοδύναμη.\nΒρέθηκαν θετικά που θα προκύψουν από πιθανή εκλογική νίκη της ΝΔ. Κάποια παιδιά της ΝΔ θα βρουν δουλειά στο δημόσιο και κάποιοι θα ξαναγίνουν υπουργοί. Έτσι θα ησυχάσουμε όλοι από τις φωνές τους. Υπάρχουν κι άλλα, όπως ότι κάποιοι θα γλυτώσουν φόρους, άλλοι θα γλυτώσουν φυλάκιση για κατασπατάληση δημοσίου χρήματος, κάποιες εφημερίδες θα σωθούν με τραπεζικά δάνεια αέρα, τηλεοπτικά κανάλια δεν θα πληρώσουν τη δόση τους για την άδεια λειτουργίας, όμως είναι θετικά για λίγους και όχι για σχεδόν όλους.\nΚανείς δε μπορεί να εγγυηθεί ότι οι πιθανές εκλογές της 13ης Οκτωβρίου θα είναι διπλές και όχι τριπλές, αφού δεν είναι απίθανο να σηματοδοτήσουν όψιμη εκλογή νέου προέδρου της ΝΔ.\nΓια να μη βγάζουμε παράξενη μόνο την Ελλάδα, ας αναρωτηθούμε γιατί να μην υπάρχει ανεπίσημο Νόμπελ Αστοχίας. Ο Βορειοκορεάτης Κιμ εγκαταλείπει το παντελώς ασήμαντο πυρηνικό του πρόγραμμα και αυτό ο Μούντζα της Νότιας Κορέας το θεωρεί επαρκή λόγο για να πάρει Νόμπελ Ειρήνης ο Τραμπ.\nΠάντως αν οι χρυσαβγάδες είναι και το ΠΑΣΟΚ κεντροαριστερό, τότε εγώ δεν είμαι σίγουρος αν είμαι χορεύτρια στον πάγο ή παλαιστής σούμο.\nMore in this category: « Κάθε σύστημα έχει τα ΜΜΕ που του αξίζουν\tΝεοφιλελευθερισμός γαρ »


Καθαρίστε το σπίτι σας με … ληγμένο γάλα! – Blog – Polihome.gr\nΚι όμως! Όσο κι αν σας φαίνεται παράξενο, θα γίνει το καινούριο αγαπημένο σας υλικό που θα χρησιμοποιείτε από εδώ και πέρα για να καθαρίζετε το σπίτι σας.\nΌπως καταλάβατε, το μόνο που θα χρειαστείτε είναι ληγμένο γάλα που μόλις θα έχει λήξει και φυσικά δεν έχει κόψει και δεν έχει αρχίσει να μυρίζει.\nΒουτήξτε ένα κομμάτι βαμβακερό πανί ή λίγο χαρτί κουζίνας μέσα σε ένα μπωλ με το ληγμένο γάλα και περάστε με αυτό όλες τις επιφάνειες – είναι κατάλληλο για μαρμάρινες, βερνικωμένες αλλά και ξύλινες επιφάνειες. Στη συνέχεια περάστε τις ίδιες επιφάνειες με ένα καθαρό και στεγνό πανί.\nΛειτουργεί τόσο καλά σαν καθαριστικό, γιατί τα οξέα που περιέχει το γάλα, καταπολεμούν τη βρωμιά και τη σκόνη ενώ παράλληλα αφήνει τις επιφάνειες σας ενυδατωμένες και γυαλισμένες.\nΚι επειδή είμαστε σίγουροι πως θα αναρωτιέστε, σας διαβεβαιώνουμε οτι το σπίτι σας δεν θα μυρίζει γάλα μετά το καθάρισμα, αρκεί βέβαια να μην ξεχάσετε να περάσετε όλες τις επιφάνειες με ένα στεγνό, καθαρό, βαμβακερό πανί.\nExtra Tip: Γεμίστε ένα μπωλ με γάλα, βουτήξτε μέσα τα ασημικά σας και αφήστε τα εκεί για ένα ολόκληρο βράδυ. Την επόμενη μερά απλά ξεπλύντε τα. Τα ασημικά σας θα λάμψουν!\nΚαθαρίστε το σπίτι σας με … ληγμένο γάλα!2020-06-192020-06-19https://blog.polihome.gr/wp-content/uploads/2016/09/logoblog.pngBlog - Polihome.grhttps://blog.polihome.gr/wp-content/uploads/2020/06/blogg.jpg200px200px\nΤι δεν πρέπει να καθαρίσετε με το χαρτί κουζίναςΟργάνωση, Συμβουλές\nΦοιτητικό σπίτι: Οργανώστε το εύκολα & οικονομικά!Οργάνωση, Συμβουλές


Σαλόνι 3θέσιο 2θέσιο CORFU - Factory Sofa\nΑρχική>Σαλόνια>Καναπέδες Τριθέσιοι – Διθέσιοι>Σαλόνι 3θέσιο 2θέσιο CORFU\n• Διάσταση: Τριθέσιος 2.30m, Διθέσιος 1.80m\n• Με επιλογή χρώματος της ξύλινης βάσης.\nΣαλόνι 3θέσιο 2θέσιο CORFU ποσότητα\nΚατηγορίες: Καναπέδες Τριθέσιοι – Διθέσιοι, Σαλόνια Ετικέτες: Corfu, τριθέσιο-διθέσιο\nΗ Κέρκυρα είναι ένα από τα βορειότερα και δυτικότερα νησιά της Ελλάδας και του Ιονίου Πελάγους. Βρίσκεται στην είσοδο της Αδριατικής Θάλασσας, κοντά στις Ηπειρωτικές ακτές. Τα παράλιά της έχουν συνολικό μήκος 217 χιλιόμετρα και σχηματίζουν αρκετούς όρμους και ακρωτήρια. Οι ξένοι την αποκαλούν Κορφού (αγγλ Corfu), κατά παραφθορά του βυζαντινού της ονόματος Κορυφώ, από τις δύο κορυφές που φαίνονται, καθώς πλησιάζει ο επισκέπτης στο νησί. Η πόλη της Κέρκυρας χαρακτηρίζεται από το έντονο Βενετσιάνικο στοιχείο, αλλά και από πολλές Αγγλικές και Γαλλικές επιρροές. Είναι κοσμοπολίτικη πόλη που αποπνέει μια αίσθηση αρχοντιάς\nΌταν αγοράζετε ένα σαλόνι, επιθυμείτε το πιο άνετο που μπορείτε να βρείτε για τα χρήματά σας. Δείτε για ένα σχέδιο σαλονιού που ταιριάζει στον τρόπο ζωής σας καθώς και την εσωτερική διακόσμηση του σπιτιού σας. Επιλέξτε Σαλόνι 3θέσιο 2θέσιο CORFU στο κατάλληλο μεγέθος για το χώρο σας, ώστε να μπορείτε να απολαύσετε την άνεση του, χωρίς να σας εμποδίζει στο πέρασμά σας. Ένα άνετο σαλόνι σας επιτρέπει να περάσετε πολλές ώρες χαλάρωσης με την οικογένειά σας ή με τους φίλους σας.


Και τι έγινε τελικά σε αυτές τις 100 ημέρες; - apopseis.gr\nΠρέπει να παραδεχτούμε κάτι στον Τσίπρα σχετικά με τις «100 πρώτες μέρες»: για να πεις μία τόσο μεγάλη καφρίλα πρέπει να έχεις πολύ θράσος. Είναι πραγματικά αδιανόητο θα θες να ξεχάσει ο κόσμος την εξωπραγματική καταστροφή τρισήμισι ετών και να θες να σε κρίνει μόνο για όσα έγιναν μετά από την υποτιθέμενη έξοδό μας από τα μνημόνια. Αν όμως –λέμε, αν- έπρεπε όντως να κριθεί ο Αλέξης Τσίπρας για τις 100 ημέρες μετά την ψευδοέξοδο της 21ης Αυγούστου, ποιο θα ήταν το αποτέλεσμα;\nΑρχικά ας ξεκινήσουμε με το προφανές: έγινε ανασχηματισμός και ο Παύλος Πολάκης, ο Υπουργός που έχει εκτοξεύσει απειλές για τη ζωή δημοσιογράφων και που δημοσιοποιεί διευθύνσεις και ονόματα αντιπάλων του στο ίντερνετ, η επιτομή του αριστερόστροφου φασισμού, παρέμεινε Υπουργός. Είχε, μάλιστα, και την στήριξη του Αλέξη Τσίπρα στις δηλώσεις του για προεκλογικό «κλείσιμο μερικών στη φυλακή». Καμία έκπληξη εδώ, πάντα είχε τη στήριξη του Αλέξη Τσίπρα ο Παύλος Πολάκης, ο οποίος είναι προσωπικός φίλος του πρωθυπουργού. Και ως γνωστόν τους προσωπικούς μας φίλους, δηλαδή εκείνους με τους οποίους θα πάμε μαζί διακοπές και θα φάμε παρέα στις γιορτινές μέρες, δεν μας τους επιβάλλει κανείς. Τους διαλέγουμε.\nΜιας και μιλάμε για Υπουργούς, ας μιλήσουμε και για τον Πάνο Καμμένο. Ξέρετε, αυτόν που πριν κάποιες ημέρες -λιγότερες από 100- ανάγκασε σε παραίτηση τον τότε Υπουργό Εξωτερικών Νίκο Κοτζιά. Τι μάθαμε τελικά από όλη αυτή την υπόθεση; Μόνο τα προφανή: ότι η υπόθεση κουκουλώθηκε και ότι κάποιος, ή ο Νίκος Κοτζιάς ή ο Πάνος Καμμένος, είναι μέλος ενός τεράστιου σκανδάλου. Δεν ξέρουμε όμως ποιο είναι το σκάνδαλο, αφού η κυβέρνηση Τσίπρα δεν ενδιαφέρθηκε αρκετά για να μάθουμε αν ο ΥΠΕΞ μοίραζε χρήματα του Τζορτζ Σόρος ή αν ο ΥΠΕΘΑ είναι τραγικός τραμπούκος ψεύτης και συκοφάντης και θα έπρεπε να έχει εκείνος παραιτηθεί. Πιθανότατα πρόκειται για άλλο ένα κουκούλωμα των κατορθωμάτων του Πάνου Καμμένου, όπως έγινε άλλωστε στο μνημονιακό παρελθόν με την υπόθεση του μεσάζοντα στην πώληση όπλων ή, πολύ πιο γραφικά, στην υπόθεση του καζίνο.\nΣταθερή αξία τις τελευταίες 100 ημέρες, όπως και σε όλες τις προηγούμενες άλλωστε, είναι και η επίθεση στα ΜΜΕ. Ή μάλλον η επίθεση σε μερίδα των ΜΜΕ , αυτή που δεν συμφέρει τους ΣΥΡΙΖΑΝΕΛ. Χαρακτηριστικό παράδειγμα, το κυνήγι του Μαξίμου στο iefimerida για κατηγορίες δήθεν κατασκοπίας, όταν δημοσίευσε την ενημέρωση που έλαβε η Βουλή σχετικά με τα μυστικά κονδύλια του ΥΠΕΞ. Πέρα από την αστεία μήνυση περί κατασκοπείας, ενδιαφέρον έχει και η δικαιολογία του Μαξίμου που φροντίζει να θίξει ότι το ρεπορτάζ έγινε από πρώην ρεπόρτερ του Mega.\nΤο Mega, παρεμπιπτόντως, στο οποίο έμειναν μόνο οι δημοσιογράφοι –οι επιχειρηματίες που δημιούργησαν τα χρέη βολεύτηκαν σε άλλα κανάλια- και το οποίο μέχρι την ημέρα που έκλεισε είχε υψηλότατη τηλεθέαση και διαρκή έσοδα, στο οποίο η κυβέρνηση Τσίπρα αρνήθηκε την πρόταση να αναλάβουν οι εργαζόμενοι την διοίκηση όπως έχει γίνει με εφημερίδα στο παρελθόν. Σε περίπτωση που κάποιος πιστεύει ότι δεν έγινε ηθελημένο σαμποτάρισμα από την κυβέρνηση σε κάθε προσπάθεια εξεύρεσης λύσης, ας ρίξει μια ματιά στις σχετικές δηλώσεις των στελεχών του ΣΥΡΙΖΑ ακόμα και από το βήμα της Βουλής. Έτσι, για να μαθαίνουν και να παραδειγματίζονται οι κάθε λογής αντιφρονούντες δημοσιογράφοι. Άντε μη τους στείλουμε και τον Πολάκη και τους βάλει «2 μέτρα κάτω από το χώμα».\nΟι «δικοί μας» όμως δημοσιογράφοι δεν έχουν τέτοια προβλήματα. Πριν λίγες ημέρες –λιγότερες από 100- άλλωστε είδαμε τις φωτογραφίες του Μάκη να παίζει μουσική και να τραγουδάει χωρίς ιδιαίτερα προβλήματα στον Πάνο Καμμένο, μέσα στη βίλα του. Και, αν χρειαστούν παραπάνω έσοδα στα κανάλια, κλείνουμε και την πρόσβαση στο Pirate Bay για να αναγκάσουμε τον κόσμο να βλέπει τη σαβούρα και την προπαγάνδα που απλόχερα του προσφέρουμε.\n100 ημέρες μετά τι άλλαξε στην παιδεία; Μα φυσικά το πόρισμα της επιτροπής Παρασκευόπουλου, με το οποίο συμφώνησε απόλυτα ο Υπουργός Παιδείας Κώστας Γαβρόγλου. Δεν νομίζω ότι ένα άρθρο αρκεί για να περιγράψει την ανοησία του πορίσματος. Ούτε μπορεί να περιγραφεί με ευκολία η κατάσταση στα Πανεπιστήμια, πέρα ίσως από τη λέξη «μπάχαλο». Όσο για τους μαθητές των λυκείων, είναι αρκετά ώριμοι για να ψηφίζουν στα 16 σύμφωνα με τον νόμο που έφερε η μνημονιακή κυβέρνηση Τσίπρα, αλλά δεν είναι αρκετά ώριμοι για να διαφωνούν με τον Πρωθυπουργό μας σύμφωνα με την δήθεν μεταμνημονιακή κυβέρνηση Τσίπρα.\nΟικονομικά, η φορολογία στις επιχειρήσεις αντί για το 26% θα μειωθεί στο 28%, 510.000 –μισό εκατομμύριο!- συμπολίτες μας προστέθηκαν τον Σεπτέμβριο σε αυτούς που χρωστάνε στην εφορία και, συνοπτικά, αυτοί που χρωστάνε ίσως πλέον είναι περισσότεροι από αυτούς που δεν χρωστάνε.\nΘεσμικά, η δικαιοσύνη συνεχίζει να θεωρείται από την κυβέρνηση κομμάτι της εξουσίας που πρέπει να καταληφθεί και ο σημαντικότερος θεσμός της χώρας, το Σύνταγμα, είναι κάτι που αποφάσισε να το συζητήσει αρπακολατζίδικα και τελευταία στιγμή, για καθαρά επικοινωνιακούς λόγους και χωρίς καμία διάθεση συναίνεσης.\nΌλα αυτά όμως είναι πταίσματα, αφού δεν είναι εγκλήματα κατά της ανθρωπότητας. Σε περίπτωση που το έχετε ξεχάσει, σύμφωνα με διεθνή ΜΜΕ αυτή τη στιγμή συμβαίνει στη Μόρια ένα διαρκές έγκλημα κατά της ανθρωπότητας, όπου ακόμα και εξάχρονα σκέφτονται να αυτοκτονήσουν. Αλλά για αυτά φταίει ο Τσίπρας πριν την 21η Αυγούστου. Μετά την 21η Αυγούστου έχουμε άλλον Τσίπρα και προφανώς δεν φταίει για τα λάθη του παρελθόντος.\nΤι πρέπει λοιπόν να κρατήσουμε από την κυβέρνηση Τσίπρα 100 ημέρες μετά τα μνημόνια; Ίσως όλα συνοψίζονται στην πρώτη ψευδομεταμνημονιακή ημέρα, όταν ο Αλέξης Τσίπρας επισκέφθηκε την Ιθάκη για να εκφωνήσει τον πανηγυρικό του λόγο. Εκεί όπου σύμφωνα με τις κάμερες του κόμματος τον υποδέχτηκε πλήθος κόσμου με αγκαλιές και φιλιά, αλλά σύμφωνα με τις κάμερες των δημοσιογράφων που κατάφεραν, κόντρα στην θέληση της κυβέρνησης, να βρεθούν λίγο πιο μακριά, ήταν δέκα νοματαίοι, όλοι γνωστοί, συγγενείς και φίλοι στελεχών του κόμματος, σε ένα περιβάλλον ελεγχόμενο, απομονωμένο και αποστειρωμένο.\nΈτσι είναι και η κυβέρνηση: θέλει να παρουσιάσει την ελεγχόμενη, απομονωμένη και αποστειρωμένη ευχάριστη εικόνα των 100 ημερών μετά την έξοδο από τα μνημόνια. Μόνο που πηγαίνοντας ένα βήμα πιο μακριά καταλαβαίνουμε ότι σε οποιονδήποτε δεν είναι μέσα σε αυτό το ελεγχόμενο, αποστειρωμένο και απομονωμένο περιβάλλον τα πράγματα δεν είναι τόσο πανηγυρικά όσο μας τα περιγράφει η κυβέρνηση του μακροβιότερου μνημονιακού Πρωθυπουργού.\nΥ.Γ. Προφανώς άφησα έξω τις επικές γκάφες Τσίπρα, με ατάκες περί σπατάλης χρημάτων από τους πυρόπληκτους στο Μάτι ή για τους συνταξιούχους που θα πεθάνουν και θα εξαφανίσουν τη διαφορά μεταξύ των συντάξεων. Έτσι είναι ο Τσίπρας, το γνωρίζαμε και πριν τον κάνουμε Πρωθυπουργό μας.\nΠροηγουμενο ΑρθροΗ κουτσή κωμωδία!Επομενο ΑρθροΕκείνη & Εκείνος, ποιος φταίει, ποιος;\nγράφει ο Δημήτρης Κοντογιάννης. Πρέπει να παραδεχτούμε κάτι στον Τσίπρα σχετικά με τις «100 πρώτες μέρες»: για να πεις μία


POUGHKEEPSIE GRAND HOTEL Highland, Ξενοδοχείο null. Περιορισμένη προσφορά !\n« Επιστροφή POUGHKEEPSIE GRAND HOTEL\nΔείτε κι άλλες φωτογραφίες Επιβεβαίωση τιμών και διαθεσιμότητας : POUGHKEEPSIE GRAND HOTEL: Check in :\nΔείτε τις τιμές POUGHKEEPSIE GRAND HOTEL - Περιγραφή Βρίσκεται στην διεύθυνσηΔιαβάστε τη συνέχεια\n40 CIVIC CENTER PLAZA στα νοτιο-ανατολικά της πόλης, σε απόσταση μονάχα 7 λεπτά με αυτοκίνητο από το κέντρο.Αυτό το Οικογενειακό ξενοδοχείο προτείνει μια περιποίηση τριών αστέρων . Θα απολαύσετε διάφορες ανέσεις όπως n.a..\nPOUGHKEEPSIE GRAND HOTEL στιλ:\nPOUGHKEEPSIE GRAND HOTEL παροχές και υπηρεσίες\nΤο ξενοδοχείο Ramada Hotel Fishkill Poughkeepsie προσφέρει όλες τις υπηρεσίες που θα μπορούσατε να περιμένετε από ένα ξενοδοχείο δύο αστέρων στην πόλη, όπως Πλυντήριο . Είναι κάτι περισσότερο από έν\nΒρίσκεται στην διεύθυνση 2750 South Road στα νότια της πόλης, σε απόσταση μονάχα 6 λεπτά με αυτοκίνητο από το κέντρο.Αυτό το Οικογενειακό ξενοδοχείο προτείνει μια περιποίηση δύο αστέρων . Θα απολ\nΤο ξενοδοχείο Holiday Inn Express Poughkeepsie έχει 121 δωμάτια. Οι τιμές του ξεκινούν από 85 Ευρώ για ένα μεσαίας ποιότητας δωμάτιο. Θα βρείτε δωμάτια total ως και 1 2 FULL SIZE BEDS NONSMOKING\n7 λεπτά με αυτοκίνητο από το κέντρο, αυτό το ξενοδοχείο βρίσκεται στα νότια της πόλης, στην διεύθυνση 2641 South Road. Είναι ιδανικό για να εξερευνήσετε το κέντρο και τα περίχωρα της πόλης.Μοντέρνο 4,3 km -\nΒρίσκεται στα νοτιο-ανατολικά, 7 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται στην διεύθυνση 2406 NEW HACKENSACK ROAD και είναι η ιδανική βάση για να γνωρίσετε\nΤο ξενοδοχείο βρίσκεται στα βορειο-δυτικά της πόλης (Poughkeepsie, 3423 Route 9 West I 87 Exit 18), μονάχα 12 λεπτά με αυτοκίνητο από το κέντρο της.Οικονομικό ξενοδοχείο δύο αστέρων , θα σας προτεί\nΒρίσκεται στα νότια, 9 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται στην διεύθυνση 2525 South Road και είναι η ιδανική βάση για να γνωρίσετε τα αξιοθέατα της π\nπληροφοριεσ σχετικα με Marsh Scuba Poughkeepsie\nΕπιβεβαίωση τιμών και διαθεσιμότητας : POUGHKEEPSIE GRAND HOTEL: Check in :


Ως προς τη διάρκεια, όταν ο άνεμος σταματήσει ή νυχτώσει, ο κυματισμός στη θάλασσα εξακολουθεί να υπάρχει για πολλές ώρες μετά. Και όσο για το κόστος, για να βγάζεις 1 ΜW χρειάζεσαι ανεμογεννήτρια των 1.200.000 – 1.500.000 ευρώ ή φωτοβολταϊκά υπερδιπλάσιου κόστους. Για να βγάζεις όμως αυτό το μεγαβάτ από τα κύματα, φτάνει και περισσεύει μια επένδυση ύψους 700.000 ευρώ. Γιατί δεν την κάνουμε αυτή την επένδυση; Ο νοών νοείτω!».


Η Κάρμεν Ρουγγέρη επιστρέφει στο θέατρο Κιβωτός με τις περιπέτειες των «Χένσελ και Γκρέτελ» | Infokids.gr\nΑρχική > Εκδηλώσεις > Η Κάρμεν Ρουγγέρη επιστρέφει στο θέατρο Κιβωτός με τις περιπέτειες των «Χένσελ και Γκρέτελ»\nΣτο Θέατρο Κιβωτός, η Κάρμεν Ρουγγέρη και οι συνεργάτες της παρουσιάζουν ένα ακόμα μουσικό έργο, βασισμένο στο πασίγνωστο παραμύθι των αδελφών Γκριμ «Χένσελ και Γκρέτελ». Το παραμύθι αυτό μεταμορφώνεται, διασκευάζεται και παρουσιάζεται σαν ένα τρυφερό παραμύθι πλούσιο σε μηνύματα, «μιλάει για τη μανία των παιδιών να κοροϊδεύουν», που με την υπόθεση του θα κρατήσει αμείωτο το ενδιαφέρον μικρών και μεγάλων.\nΤα πολύ παλιά χρόνια, τότε που υπήρχαν ακόμη στον κόσμο μάγισσες κακές και νεράιδες καλές, ζούσαν βαθιά μέσα στο δάσος σ’ ένα φτωχικό μα πολύ χαριτωμένο σπιτάκι, ο μικρός Χένσελ και η μικρή Γκρέτελ. Τα δυο παιδιά ζούσαν με τον πατέρα τους, τον κυρ-Πέτρο τον σκουπά, και τη μητέρα τους, την καλή αλλά πολύ φωνακλού γυναίκα του. Οι καημένοι ήταν πολύ φτωχοί. Κάποιες φορές δεν είχαν παρά σκέτη νερόσουπα στο τραπέζι τους για φαγητό και άλλοτε μόνο ένα κανάτι γάλα. Βέβαια, τα παιδιά με το παιχνίδι ξεχνούσαν την πείνα τους.\n– Τι κάνατε; Χύσατε το γάλα; Τώρα πώς θα σας φτιάξω ρυζόγαλο; Είπε κλαίγοντας η μαμά. Ύστερα, θυμωμένη φώναξε: Χαθείτε από τα μάτια μου, δεν θέλω να σας βλέπω.\nΤα δύο παιδιά για να την καλοπιάσουν και να απαλύνουν τη στεναχώρια της, φεύγουν κρυφά να πάνε στο δάσος να μαζέψουν φράουλες. Εκεί θα συναντήσουν λουλούδια που χορεύουν, πουλιά που τραγουδούν, άλλα παραμυθένια πλάσματα του δάσους, και τέλος ένα νάνο, τον οποίο και θα κοροϊδέψουν, κάνοντάς τον να θυμώσει πολύ!\n– Θα δείτε τι θα πάθετε! Απειλεί τότε εκείνος και εξαφανίζεται.\nΕν τω μεταξύ η ώρα περνάει, το σκοτάδι πέφτει, τα παιδιά χάνουν τον δρόμο και δεν μπορούν πια να γυρίσουν στο σπίτι τους…\nΑυτά και άλλα πολλά θα δούμε στη σκηνή του Θεάτρου Κιβωτός σε μια παράσταση γεμάτη χρώματα και φως, με έξυπνους διαλόγους γεμάτους χιούμορ, πλημμυρισμένη από υπέροχες μελωδίες και τραγούδια, με διαλεχτούς ηθοποιούς – τραγουδιστές, χορογραφημένη στη λεπτομέρεια και όπως πάντα, με παραμυθένια σκηνικά και κοστούμια, που είναι σίγουρο ότι θα οδηγήσει τους μικρούς θεατές σε ονειρεμένους κόσμους!\nΚΕΙΜΕΝΟ – ΣΚΗΝΟΘΕΣΙΑ: ΚΑΡΜΕΝ ΡΟΥΓΓΕΡΗ\nΣΚΗΝΙΚΑ – ΚΟΣΤΟΥΜΙΑ: ΧΡΙΣΤΙΝΑ ΚΟΥΛΟΥΜΠΗ\nΚΙΝΗΣΗ – ΧΟΡΟΓΡΑΦΙΕΣ – ΦΩΤΙΣΜΟΙ: ΠΕΤΡΟΣ ΓΑΛΛΙΑΣ\nΜΟΥΣΙΚΗ ΕΠΕΞΕΡΓΑΣΙΑ – VIDEOART: ΑΝΤΩΝΗΣ ΔΕΛΑΠΟΡΤΑΣ\nΑθηνά Δημητρακοπούλου, Ιωάννης Κοντέλλης, Εστέλλα Κοπάνου, Κωνσταντίνα Λιναρδάτου, Ιουστίνα Μάτσιασεκ, Ίρις-Φιόνα Νικολάου, Νικόλας Παπακωνσταντίνου\nΈναρξη: Κυριακή 29 Οκτωβρίου 2017\nΣχολικές παραστάσεις: Καθημερινά στις 10:00\nΚρατήσεις για σχολεία & συλλόγους:\nΔευτέρα έως Παρασκευή 08:30-14:30 (τηλ: 210 3417000, 694 53 73 097, 694 42 73 923)\nΠρόγραμμα χριστουγεννιάτικων παραστάσεων:\nΘέατρο για Παιδιά Θέατρο Κιβωτός Κάρμεν Ρουγγέρη Παιδικές Εκδηλώσεις Παιδικές Παραστάσεις\nΠέμπτη, 26 Οκτωβρίου, 2017 στην κατηγορία Εκδηλώσεις


Τη δεκαετία του ’90, ο Γάλλος φωτογράφος και σκηνοθέτης Jean-Marie Périer φωτογράφισε τους μεγαλύτερους σχεδιαστές του 20ού αιώνα στους προσωπικούς τους χώρους, καταρτίζοντας ένα σπάνιο πορτφόλιο, που παρουσιάζεται σήμερα\nΑυτή δεν ήταν η κανονική δουλειά του Jean-Marie Périer. Μετά από δέκα χρόνια στη σκηνοθεσία και την παραγωγή ταινιών και διαφημιστικών στις ΗΠΑ, η ιδέα να φωτογραφίσει τους σημαντικότερους σχεδιαστές του 20ού αιώνα αρχικά του φάνηκε αγγαρεία. Ένας από τους πιο εμβληματικούς Γάλλους φωτορεπόρτερ των ’60s πριν στραφεί στον κινηματογράφο, δεν πίστευε ότι κάτι τέτοιο θα ήταν το ίδιο συναρπαστικό με μια συναυλία του Johnny Hallyday, που συγκέντρωνε 150.000 φαν στα γαλλικά στάδια. Η αδελφή του, Anne-Marie Périer, διευθύντρια σύνταξης στο γαλλικό Εlle, τον έπεισε ότι μόνο αυτός είχε το ταλέντο να δημιουργήσει κάτι φαντασμαγορικό. Για δύο χρόνια φωτογραφίζει σχεδιαστές όπως ο Yves Saint Laurent, ο Karl Lagerfeld, ο Kenzo Takada, o Azzedine Alaïa, o Jean Paul Gaultier και ο Valentino Garavani σε χώρους όπου δεν αποκτούσε κανείς εύκολα πρόσβαση, στήνοντας μεγαλοπρεπείς σκηνοθεσίες με τα πιο διάσημα μοντέλα της εποχής, από την Jerry Hall μέχρι την Carla Bruni και τη Naomi Campbell.\nKarl Lagerfeld, Αμβούργο, Μάιος 1995.\nΌταν βλέπει το υλικό, συνειδητοποιεί ότι μπορεί να είναι τελικά το πρότζεκτ της ζωής του. «Tη δεκαετία του ’90 oι σχεδιαστές ήταν οι πραγματικοί σταρ. Οι ποδοσφαιριστές και οι ροκ αστέρες των ’60s είχαν αποσυρθεί και οι σχεδιαστές ήταν οι μόνοι που εφηύραν έναν μοντέρνο τρόπο ζωής», επισημαίνει ο Jean-Marie Périer. «Όλοι οι μεγάλοι σχεδιαστές είχαν ένα ταλέντο. Μετέτρεπαν αυτό που αγαπούσαν σε δουλειά και τη δουλειά τους σε πάθος. Ζούσαν πολλές παράλληλες ζωές με αυστηρή πειθαρχία και, κυρίως, πραγματική αβρότητα».\nKenzo, Παρίσι 1992.\nΜετά τη δημοσίευσή τους στο περιοδικό, οι φωτογραφίες μένουν αρκετό καιρό στο συρτάρι. Το 2002 γίνεται η πρώτη αναδρομική έκθεσή του, όπου εντοπίζει το υλικό η Valérie-Anne Giscard d’ Estaing, κόρη του Γάλλου Προέδρου, η οποία είχε ξεκινήσει την Galerie Photo 12 με σκοπό την προώθηση της φωτογραφίας. Αντιπροσωπεύει τα δικαιώματά του, οργανώνει το πρώτο αφιέρωμα στο Λονδίνο και φέτος τις επαναφέρει στο Παρίσι παρουσιάζοντας την έκθεση Fashion Galaxy, η οποία συμπληρώνεται με ανέκδοτο υλικό. «Το ταλέντο του Périer είναι να δημιουργεί εικόνες», υποστηρίζει στο εισαγωγικό σημείωμα του καταλόγου της έκθεσης. «Να βλέπει αυτά που οι υπόλοιποι αναγνωρίζουμε στη συνέχεια».\n—Έως 12/05, www.galerie-photo12.com\nVivienne Westwood, Λονδίνο, Σεπτέμβριος 1994.\nJean Paul Gaultier, Παρίσι, Σεπτέμβριος 1994.\nYves Saint Laurent, Παρίσι, Οκτώβριος 1995.\nΦωτογραφίες: © Jean-Marie Périer @ Galerie Photo 12


Αρχική > Τι Νέα; > Αυτά είναι τα νέα μέτρα που ανακοίνωσε ο Νίκος Χαρδαλιάς\nΚατά τη διάρκεια της ενημέρωσης της Τρίτης, ο υφυπουργός Πολιτικής Προστασίας, Νίκος Χαρδαλιάς, επισήμανε την ανάγκη να μην υπάρξει εφησυχασμός από την πλευρά των πολιτών. «Ο κορωνοϊός είναι ακόμα εδώ και μπορεί η κατάσταση αυτή τη στιγμή να είναι διαχειρίσιμη αλλά χρειάζεται η συνεργασία όλων μας για να διατηρηθεί έτσι», τόνισε.\n-Διάγγελμα του Κυριάκου Μητσοτάκη αύριο, Τετάρτη 4/8\n-Επιστρέφουν τα sms;\n– -Πόσα κρούσματα εντοπίστηκαν σε Αθήνα – Θεσσαλονίκη\n-Ο υφ. Πολιτικής Προστασίας έκρουσε τον κώδωνα του κινδύνου ενόψει Δεκαπενταύγουστου. «Πρέπει να συνεργαστούμε όλοι», επισήμανε και ανακοίνωσε τα νέα μέτρα.\n-Απαγορεύεται από αύριο στις 7 το πρωί η διέλευση από την Κακαβιά από τις 11 το βράδυ έως τις 7 το πρωί καθημερινά για να εξασφαλιστούν στοχευμένοι έλεγχοι στη διάρκεια της ημέερας ενώ από τη Δευτέρα εγκαθίσταται στο συνοριακό σταθμό μόνιμο κλιμάκιο δειγματοληπτικών ελέγχων.\n-Από Κυριακή 16 Αυγούστου όποιος εισέρχεται στην Ελλάδα από την Αλβανία μέσω Κακαβιάς υποχρεούνται σε 7ήμερη καραντίνα που θα ελέγχεται σύμφωνα με τη διεύθυνση που θα έχει δηλώσει όποιος εισέρχεται στη χώρα.\n-Παρατείνεται το όριο των 100 ατόμων σε κοινωνικές εκδηλώσεις, γάμους, βαφτίσια, κηδείες, ως τις 31/08. Το χώρο αφορά το χώρο τέλεσης του μυστηρίου όσο και στο χώρο δεξιώσεων.\n-Εντατικοί έλεγχοι θα γίνουν σε εργοστάσια τροφίμων, σε συνεργασία με το υπουργείο Ανάπτυξης. Στους ελεγκτικούς μηχανισμούς για την τήρηση των κανόνων αποτροπής διασποράς της Covid εντάσσεται και ο ΕΦΕΤ.\n-Αναλόγως του επιδημιολογικού κινδύνου πλέον θα υπάρχει δυνατότητα περιορισμού του ωραρίου των κέντρων διασκέδασης σε τοπική κλίμακα με σχετική απόφαση της γενικής γραμματείας πολιτικής προστασίας.


Η πίτσα του Βαρθαλίτη\nΕύκολα κρουασάν σοκολάτας\nΜια υπέροχη συνταγή με φρέσκο βασιλικό\nΝόστιμα πιτσάκια muffins\nΠεϊνιρλί με σπανάκι και φέτα\n• 400 γρ. αλεύρι γ.ο.χ\n• 500-600 ml νερό\n• 700 γρ. ντομάτα κονκασέ, περασμένη από το μπλέντερ\n• 1 κουτ. γλυκού βασιλικός ξερός\n• 1 κουτ. σουπάς ρίγανη ξερή\n• 1 κου. σούπας φρυγανιά, τριμμένη\n• θυμάρι φρέσκο\n• 1 κουτ. γλυκού σκόρδο, σε σκόνη\n• 40 γρ. ελαιόλαδο\n• φρέσκια μοτσαρέλα\n• λίγη παρμεζάνα\nΣτoν κάδο του μίξερ με τον γάντζο, ρίχνουμε το νερό, τη μαγιά και τη ζάχαρη και αφήνουμε λίγα λεπτά να ενεργοποιηθεί η μαγιά. Έπειτα, ρίχνουμε τα αλεύρια και το αλάτι και ζυμώνουμε με τον γάντζο του μίξερ για 4 λεπτά.\nΣτη συνέχεια, ρίχνουμε όλο το ελαιόλαδο και ζυμώνουμε μέχρι να πάρουμε μία λεία και μαλακή ζύμη.\nΛαδώνουμε ελαφρώς ένα μπολ και μόλις είναι έτοιμη η ζύμη τη μεταφέρουμε σε αυτό. Σκεπάζουμε με πετσέτα και αφήνουμε να φουσκώσει για τουλάχιστον 60-90 λεπτά. Όταν φουσκώσει το ζυμάρι μας, το χωρίζουμε στα 5. Αλευρώνουμε τον πάγκο μας και με τη βοήθεια ενός πλάστη ανοίγουμε ένα κομμάτι ζύμης σε δίσκο διαμέτρου 28-30 εκ.. Επαναλαμβάνουμε τη διαδικασία και με τα υπόλοιπα ζυμάρια μας.\nΣ’ ένα μπολ βάζουμε όλα τα υλικά της σάλτσας και ανακατεύουμε καλά μέχρι να πάρουμε ένα ομοιογενές μείγμα.\nΑπλώνουμε κουταλιές από τη σάλτσα στην επιφάνεια κάθε ζύμης. Από πάνω βάζουμε την παρμεζάνα, τα φύλλα βασιλικού, τα ντοματίνια και τη μοτσαρέλα. Προθερμαίνουμε τον φούρνο στους 230°C στις αντιστάσεις (πάνω κάτω) και αφήνουμε μέσα ένα ταψί ανάποδα, για να πυρώσει. Πασπαλίζουμε το ταψί με λίγο σιμιγδάλι ψιλό και τοποθετούμε επάνω μία πίτσα. Ψήνουμε για 20 λεπτά περίπου ή μέχρι να γίνει τραγανή η ζύμη από κάτω. Βγάζουμε απ’ το φούρνο την πίτσα και την κόβουμε σε 10 κομμάτια. Προσθέτουμε λίγα φύλλα βασιλικού, φρεσκοτριμμένο πιπέρι και λίγο ελαιόλαδο και τη σερβίρουμε ζεστή. Επαναλαμβάνουμε τη διαδικασία και με τα άλλα ζυμάρια μέχρι να τελειώσουμε όλα τα υλικά.\nΗ συνταγή δημοσιεύθηκε στην εφημερίδα ΠΑΡΑΠΟΛΙΤΙΚΑ